സംസ്ഥാനത്ത് കടുത്ത നിയന്ത്രണങ്ങള്; ഹോട്ടലുകളും കടകളും രാത്രി9മണിവരെ മാത്രം, പൊതുപരിപാടികളിൽ 200 പേർ മാത്രം - Media Vision News\nസംസ്ഥാനത്ത് കടുത്ത നിയന്ത്രണങ്ങള്; ഹോട്ടലുകളും കടകളും രാത്രി9മണിവരെ മാത്രം, പൊതുപരിപാടികളിൽ 200 പേർ മാത്രം\nതിരുവനന്തപുരം: സംസ്ഥാനത്ത് കൊവിഡ് വ്യാപനം കണക്കിലെടുത്ത് കടുത്ത നിയന്ത്രണങ്ങൾ ഏര്‍പ്പെടുത്തി. പൊതുചടങ്ങുകളുടെ സമയ ദൈർഘ്യം നിജപ്പെടുത്തി. സമയം രണ്ട് മണിക്കൂറിൽ താഴെ ആക്കി നിജപ്പെടുത്താനാണ് നിര്‍ദ്ദേശം. ചീഫ് സെക്രട്ടറി കോർ കമ്മിറ്റി യോഗത്തിലാണ് തീരുമാനം.\nപൊതുപരിപാടിക്ക് അകത്ത് 100 പേർ മാത്രവും പുറത്ത് 200 പേർക്ക് മാത്രം പ്രവേശനം എന്ന രീതിയില് ചുരുക്കണം. കൂടുതൽ പേരെ പങ്കെടുപ്പിക്കണം എങ്കിൽ ആർടിപിസിആർ പരിശോധന നിർബന്ധമായിരിക്കും.പൊതുപരിപാടിക്ക് സദ്യ പാടില്ല. പാക്കറ്റ് ഫുഡിന് മാത്രമേ അനുമതി ഉണ്ടായിരിക്കൂ. ഹോട്ടലുകളിൽ 50 ശതമാനം മാത്രം പേര്‍ക്ക് മാത്രമായിരിക്കും പ്രവേശനാനുമതി. ഒമ്പത് മണിക്ക് മുൻപ് കടകൾ അടക്കുക. മെഗാ ഷോപ്പിംഗ് ഫെസിവലിന് നിരോധനം ഏര്‍പ്പെടുത്തി.\nസംസ്ഥാനത്ത് കൊവിഡ് വ്യാപനം തീവ്രമാകുന്നതിനിടെ വാര്‍ഡ് തല നിരീക്ഷണം കര്‍ശനമാക്കാനാണ് തീരുമാനം. തദ്ദേശ സ്ഥാപനങ്ങളുടെ സഹകരണത്തോടെ രോഗലക്ഷണങ്ങളുള്ളവരെ കണ്ടെത്തി നിരീക്ഷണവും പരിശോധനയും കര്‍ശനമാക്കാനും തീരുമാനമായിട്ടുണ്ട്\nPrevious articleകേരളത്തില് ശക്തമായ മഴയ്ക്ക് സാധ്യത ;6ജില്ലകളില് യെല്ലോ അലേര്‍ട്ട്\nNext articleബട്‌ലര് ഐപിഎല്ലിന് എത്തിയിരിക്കുന്നത് ഒന്നൊന്നര ആഗ്രഹവുമായി


മുത്തലാഖുമായി ബന്ധപ്പെട്ട വിഷയത്തില് ഓള് ഇന്ത്യ മുസ്ലിം വുമണ് പേഴ്സണല് ലോ ബോര്‍ഡ് അധ്യക്ഷ ഷൈസ്ത അംബര് പ്രധാനമന്ത്രി നരേന്ദ്ര മോദിയുമായി കൂടിക്കാഴ്ച നടത്തി.\nPosted By: admin 158 Views0Comment modi\nന്യൂദല്‍ഹി: മുത്തലാഖുമായി ബന്ധപ്പെട്ട വിഷയത്തില് ഓള് ഇന്ത്യ മുസ്ലിം വുമണ് പേഴ്സണല് ലോ ബോര്‍ഡ് അധ്യക്ഷ ഷൈസ്ത അംബര് പ്രധാനമന്ത്രി നരേന്ദ്ര മോദിയുമായി കൂടിക്കാഴ്ച നടത്തി. പുതിയ മുസ്ലിം വിവാഹ ഉടമ്പടിയുടെ മാതൃക പ്രധാനമന്ത്രിയ്ക്ക് കൈമാറുകയും ഇത് എത്രയും പെട്ടെന്ന് നടപ്പാക്കുന്നതിന് നടപടി സ്വീകരിക്കണമെന്ന് ആവശ്യപ്പെടുകയും ചെയ്തു.\nആധികാരികത ഉറപ്പുവരുത്തുന്നതിന് വിവാഹ ഉടമ്പടി ആധാര് കാര്‍ഡുമായി ബന്ധിപ്പിക്കണമെന്ന് പ്രധാനമന്ത്രിയോട് ആവശ്യപ്പെട്ടിട്ടുണ്ടെന്ന് ഷൈസ്ത അംബര് പറഞ്ഞു. ആധാര് കാര്‍ഡുമായി ഇതിനെ ബന്ധപ്പെടുത്തുന്നതിലൂടെ വരനും വധുവും ഔദ്യോഗികമായ വ്യവസ്ഥയുടെ ഭാഗമാകുമെന്നും ഷൈസ്ത അംബര് പറഞ്ഞു. ഇക്കാര്യത്തില് പ്രധാനമന്ത്രി താല്‍പര്യം പ്രകടിപ്പിച്ചതായും എത്രയും പെട്ടെന്ന് ഇത് യാഥാര്‍ഥ്യമാകുമെന്നാണ് പ്രതീക്ഷിക്കുന്നതെന്നും അവര് വ്യക്തമാക്കി\nഏറെക്കാലമായി വിവാഹ ഉടമ്പടിയിലെ വ്യവസ്ഥകളില് മാറ്റം വരുത്തണമെന്ന് ഇന്ത്യയിലെ മുസ്ലിം സ്ത്രീകള് ആവശ്യപ്പെട്ടവരികയാണ്. ഇതിനായി വിവാഹ ഉടമ്പടിയുടെ ഒരു മാതൃകയും തയ്യാറാക്കിയിരുന്നു. എന്നാല് മുന് കോണ്‍ഗ്രസ് സര്‍ക്കാര് ഇത് നടപ്പില്‍വരുത്തുന്നതില് പരാജയപ്പെടുകയായിരുന്നുവെന്ന് അവർ കുറ്റപ്പെടുത്തി.\nശ്രീലങ്കയ്‌ക്കെതിരായുള്ള മൂന്നാമത്തെ ടെസ്റ്റ് മത്സരത്തില് ടോസ് നേടിയ ഇന്ത്യ ബാറ്റിംങ് തെരഞ്ഞെടുത്തു.\nനരേന്ദ്ര മോദി ഇന്ന് ഇസ്രായേലിലെത്തും.\nആഗോളവിപണിയിൽ ക്രൂഡ് ഓയിൽ വില താഴ്ത്തി.\nകാന്തല്ലൂരിൽ പ്ലം, പിച്ചീസ് പഴങ്ങൾ പാകമായി.


Cyberpark – Official Website of Kerala Chief Minister\nസൈബര് പാര്‍ക്ക് ഉദ്ഘാടനം\nഇന്‍ഫര്‍മേഷന് ടെക്നോളജി രംഗത്ത് മലബാറിന്‍റെ മുന്നേറ്റത്തിന് അടിത്തറയിടുന്ന പ്രധാന പദ്ധതിക്കാണ് ഇന്ന് നാം ഇവിടെ തുടക്കം കുറിക്കുന്നത്. സര്‍ക്കാര് ഉടമസ്ഥതയിലുള്ള കോഴിക്കോട് സൈബര് പാര്‍ക്കിലെ ആദ്യ കെട്ടിട സമുച്ചയം അഭിമാനത്തോടെ നാടിന് സമര്‍പ്പിക്കുകയാണ്. കേരളത്തിന്‍റെ ഐടി മുന്നേറ്റത്തില് നിര്‍ണായക സാന്നിധ്യമായി ഇതോടെ കോഴിക്കോട് മാറുമെന്ന കാര്യത്തില് സംശയമില്ല.\nഏകദേശം മൂന്നുലക്ഷം ചതുരശ്ര അടി വിസ്തീര്‍ണമുള്ള ‘സഹ്യ’ എന്ന് പേരിട്ട കെട്ടിടത്തില് 2500 പേര്‍ക്ക് നേരിട്ട് തൊഴില് ലഭിക്കുമെന്നാണ് ഐടി വകുപ്പ് കണക്കാക്കിയിട്ടുള്ളത്. അതിന്‍റെ മൂന്നിരട്ടി പേര്‍ക്ക് പരോക്ഷമായും തൊഴില് ലഭിക്കും. തിരുവനന്തപുരത്തെ ടെക്നോപാര്‍ക്കും കൊച്ചിയിലെ ഇന്‍ഫോപാര്‍ക്കും ആ നഗരങ്ങളുടെ സാമൂഹിക-സാമ്പത്തിക പുരോഗതിക്ക് പ്രധാന പങ്കുവഹിക്കുന്നുണ്ടെന്ന് നമുക്കറിയാം. അല്‍പ്പം വൈകിയാണെങ്കിലും ആ പട്ടികയിലേക്ക് കോഴിക്കോടും വരികയാണ്. (more…)\n05/29/2017 / In Featured Articles, Public Speeches / Tags: Cyberpark, industry association of Internet industry, internet, Internet industry, Kozhikode, Kozhikode Cyberpark, mobile application, Mobile Application Incubator Center / By CM Kerala / Comments Off on സൈബര് പാര്‍ക്ക് ഉദ്ഘാടനം


chaver blast in pakistan\nപാവക്കൂത്ത് ആചാര്യന് അണ്ണാമല പുലവന് അന്തരിച്ചു\nSaturday 13th March 2010 1:36pm\nഇസ്ലാമാബാദ്: പാക്കിസ്ഥാനില് വീണ്ടും ചാവേര് സ്‌ഫോടനം. പാക്കിസ്ഥാന്റെ വടക്കുപടിഞ്ഞാറന് പ്രവിശ്യയിലെ സ്വാത് താഴ്‌വരയില് സെക്യൂരിറ്റി ചെക്ക് പോസ്റ്റിനു നേരെയുണ്ടായ ചാവേര് സ്‌ഫോടനത്തില് രണ്ടു സൈനികര് ഉള്‍പ്പെടെ പത്തു പേര് കൊല്ലപ്പെട്ടു. 13 പേര്‍ക്കു പരുക്കേറ്റു. രാവിലെ ഒന്‍പതു മണിയോടെയാണു സ്‌ഫോടനം നടന്നത്.പരുക്കേറ്റവരെ സ്വകാര്യ ആശുപത്രിയില് പ്രവേശിപ്പിച്ചു. സ്‌ഫോടനത്തില് അഞ്ചു കാറുകള് പൂര്‍ണമായും തകര്‍ന്നു.\nലഹോറില് ഇന്നലെ ഉണ്ടായ ചാവേര് ആക്രമണങ്ങളില് 45 പേര് കൊല്ലപ്പെട്ടിരുന്നു.\nഉച്ചനമസ്‌കാരവേളയായതിനാല് ബസാറില് പതിവിലും ജനത്തിരക്കായിരുന്നു. കാല്‍നടയായി വന്ന ചാവേര് ഭീകരര് സുരക്ഷാവാഹനങ്ങള്‍ക്കു മുന്നിലെത്തിയപ്പോള് പൊട്ടിത്തെറിക്കുകയായിരുന്നു.\nപാക് – അഫ്ഗാന് അതിര്‍ത്തിയിലെ ഗോത്രമേഖലയില് പാകിസ്താനും അമേരിക്കയും ചേര്‍ന്ന് നടത്തുന്ന ആക്രമണങ്ങളില്‍നിന്ന് പിന്‍മാറിയില്ലെങ്കില് രാജ്യമെങ്ങും ചാവേറുകള് ആക്രമണം നടത്തുമെന്ന് താലിബാന് മുന്നറിയിപ്പ് നല്‍കിയിട്ടുണ്ട്.


ഭക്ഷ്യ കിറ്റും പെന്‍ഷനും മുടക്കാന് പ്രതിപക്ഷം ശ്രമിക്കുന്നു -മുഖ്യമന്ത്രി - കണ്ണൂരാൻ വാർത്ത\nHome Unlabelled ഭക്ഷ്യ കിറ്റും പെന്‍ഷനും മുടക്കാന് പ്രതിപക്ഷം ശ്രമിക്കുന്നു -മുഖ്യമന്ത്രി\nഭക്ഷ്യ കിറ്റും പെന്‍ഷനും മുടക്കാന് പ്രതിപക്ഷം ശ്രമിക്കുന്നു -മുഖ്യമന്ത്രി\nതിരുവനന്തപുരം: കേരളത്തിലെ ജനങ്ങളുടെ അന്നം മുടക്കാനാണ് പ്രതിപക്ഷം ശ്രമിക്കുന്നതെന്ന് മുഖ്യമന്ത്രി പിണറായി വിജയന്. ഭക്ഷ്യക്കിറ്റും ക്ഷേമ പെന്‍ഷനും മുടക്കാനുള്ള ശ്രമമാണ് നടക്കുന്നത്. വര്‍ഗീയ ശക്തികളുടെ വോട്ട് വേണ്ട എന്ന് പറയാന് യു.ഡി.എഫ് തയാറായിട്ടില്ലെന്നും മുഖ്യമന്ത്രി ആരോപിച്ചു. വാര്‍ത്താ സമ്മേളനത്തില് സംസാരിക്കുകയായിരുന്നു മുഖ്യമന്ത്രി.\nകേരളത്തിലെ അന്നം മുടക്കാന് ഒരു മടിയുമില്ലാത്ത മാനസികാവസ്ഥ പ്രതിപക്ഷം ഇപ്പോഴും തുടരുന്നു. പ്രളയകാലത്ത് കേരളത്തിനുള്ള സഹായം മുടക്കാന് ബി.ജെ.പിയോടൊപ്പമായിരുന്നു കോണ്‍ഗ്രസ്. ഇപ്പോള് ഭക്ഷ്യക്കിറ്റും ക്ഷേമ പെന്‍ഷും മുടക്കാന് ശ്രമിക്കുകയാണ്.\nവിഷു കിറ്റ്, ഏപ്രില് മേയ് മാസങ്ങളിലെ പെന്‍ഷന് തുക എന്നിവ ഏപ്രില് 6ന് മുമ്ബ് നല്‍കാനുള്ള തീരുമാനം പരാജയ ഭീതികൊണ്ടാണെന്നാണ് പ്രതിപക്ഷ നേതാവ് ആരോപിക്കുന്നത്.സ്കൂള് കുട്ടികള്‍ക്കുള്ള അരി വിതരണം തടയണമെന്നും രമേശ് ചെന്നിത്തല ആവിശ്യപ്പെടുന്നു. മൊത്തത്തില് ജനങ്ങളുടെ അന്നം മുടക്കാന് തെരഞ്ഞെടുപ്പ് കമ്മീഷന് ഇടപെടണമെന്നാണ് പ്രതിപക്ഷ നേതാവ് ആവശ്യപ്പെടുന്നത് -മുഖ്യമന്ത്രി വിമര്‍ശിച്ചു.\nവര്‍ഗീയ ശക്തികളുടെ വോട്ട് വേണ്ട എന്ന് പറയാന് യു.ഡി.എഫ് തയാറായിട്ടില്ല. പ്രതിപക്ഷ നേതാവും അത് വ്യക്തമായി പ്രഖ്യാപിച്ചിട്ടില്ല. അതിനര്‍ത്ഥം ആര്.എസ്.എസിന്‍െറ സഹായം യു.ഡി.എഫ് പ്രതീക്ഷിക്കുന്നു എന്നാണ്.\nപ്രകടന പത്രിക‍യില് ബി.ജെ.പി പറയുന്നത് ജയിച്ചാല് ആദ്യത്തെ മന്ത്രിസഭാ യോഗത്തില് തന്നെ പൗരത്വ ഭേദഗതി നിയമം നടപ്പാക്കാന് തീരുമാനമെടുക്കുമെന്നാണ്. കേരളത്തില് സി.എ.എ നടപ്പാക്കില്ലെന്ന് നേരത്തെ തന്നെ എല്.ഡി.എഫ് പ്രഖ്യാപിച്ചിട്ടുണ്ട്. തെരഞ്ഞെടുപ്പിന് മുമ്ബായാലും പിമ്ബായാലും ഞങ്ങള്‍ക്ക് ഒരേ വാക്കാണ്. ഇത് ബി.ജെ.പി നേതൃത്വം മനസ്സിലാക്കുന്നത് നല്ലതാണ്. ഒരു കരി നിയമത്തിനും വഴങ്ങിക്കൊടുക്കാന് എല്.ഡി.എഫ് ഉദ്ദേശിച്ചിട്ടില്ല -മുഖ്യമന്ത്രി വ്യക്തമാക്കി.


സംഭാവന വാരിക്കോരി ; മൊയ്തീന്‍കുട്ടി രാഷ്ട്രീയക്കാരുടെ സ്വര്‍ണക്കുട്ടി ; സിപിഎമ്മിന്റെയും യുവജന സംഘടനകളുടെയും പരിപാടിയുടെ പ്രധാന സ്‌പോണ്‍സര്\n2018-05-14 03:17:51am |\nആനക്കര (പാലക്കാട്): തിയറ്ററില് ബാലികയെ പീഡിപ്പിച്ച കേസില് അറസ്റ്റിലായ തൃത്താല കാങ്കുന്നത്ത് മൊയ്തീന്‍കുട്ടി (60) രാഷ്ട്രീയക്കാരുടെ സ്വന്തം സ്വര്‍ണക്കുട്ടി. കക്ഷി വ്യത്യാസമില്ലാതെ വാരിക്കോരി സംഭാവന നല്‍കുന്നതിനാലാണ് സ്വര്‍ണക്കുട്ടി എന്ന വിളിപ്പേര് വീണതത്രെ. പ്രാദേശിക രാഷ്ട്രീയ നേതാക്കളുമായി ഉറ്റബന്ധം സൂക്ഷിച്ചിരുന്ന മൊയ്തീന്‍കുട്ടിയെ, കേസില് പെട്ടതോടെ പള്ളിക്കമ്മറ്റിയില്‍നിന്നു പുറത്താക്കി.\nസി.പി.എം പ്രാദേശിക നേതൃത്വവുമായി ഇയാള്‍ക്ക് അടുത്ത ബന്ധമുണ്ടെന്ന ആരോപണം ശക്തമാണ്. പാര്‍ട്ടിയുടെയും യുവജനസംഘടനയുടെയും പരിപാടികളുടെ പ്രധാന സ്‌പോണ്‍സര് പലപ്പോഴും മൊയ്തീന്‍കുട്ടിയായിരുന്നുവെന്നും പറയപ്പെടുന്നു. കേസില് ഭരണകക്ഷിയുടെ പ്രാദേശിക നേതൃത്വം ഇയാളെ സഹായിച്ചെന്ന പ്രചാരണം ചൂടിപിടിച്ചു തുടങ്ങി. ഇയാള്‍ക്കെതിരേ കേസെടുക്കാന് െവെകിയതിനു പിന്നില് മന്ത്രിമാരിലൊരാളുടെ പങ്കു സംബന്ധിച്ച ചര്‍ച്ചകളും സോഷ്യല് മീഡിയില് സജീവമാണ്. എന്നാല്, സി.പി.എം. ഏരിയാ സെക്രട്ടറി പി.എന്. മോഹനനനും മുന് ഏരിയാ സെക്രട്ടറി വി.കെ. ചന്ദ്രനും മൊയ്തീന്‍കുട്ടിയുമായി പാര്‍ട്ടിക്കു ബന്ധമുണ്ടെന്ന ആരോപണം നിഷേധിച്ചു. ഇയാള്‍ക്കെതിരേ കര്‍നെ നടപടി സ്വീകരിക്കണമെന്നു മോഹനന് ആവശ്യപ്പെട്ടു.\nമൊയ്തീന്‍കുട്ടിയുമായി ബന്ധമുണ്ടെന്ന പ്രചാരണം തൃത്താല പഞ്ചായത്ത് ലീഗ് കമ്മറ്റി നിഷേധിച്ചു. അപവാദ പ്രചരണത്തിനെതിരേ പോലീസില് പരാതിയും നല്‍കി. വിദേശത്ത് ബിസിനസുകാരനായ ഇയാള് മാസത്തില് മൂന്നും നാലും തവണ രാജ്യത്തിനു പുറത്തുപോയി വരാറുണ്ട്. നാട്ടുകാരുമായും നല്ല ബന്ധമാണ് പുലര്‍ത്തുന്നത്. തൃത്താല ടൗണ് പളളി മഹല്ല് കമ്മറ്റി എക്‌സിക്യൂട്ടീവ് മെമ്പറായിരുന്നു. എന്നാല്, പീഡനകേസില് പ്രതിയായതിനെ തുടര്‍ന്ന് ശനിയാഴ്ച രാത്രിയില് മഹല്ല് കമ്മറ്റി യോഗം ചേര്‍ന്ന് ഇയാളെ ഒഴിവാക്കി. കാങ്കുന്നത്ത് ഹോം ആപ്ലിയന്‍സ് എന്ന സ്ഥാപനം അടക്കം കോടികളുടെ ആസ്തിയാണു മൊയ്തീന്‍കുട്ടിക്കുള്ളത്. രണ്ടു മാസം മുമ്പായിരുന്നു മകളുടെ ആഡംബര വിവാഹം.\nകേസ് ഒതുക്കിത്തീര്‍ക്കാന് ശ്രമിച്ച പോലീസിനെ സംരക്ഷിക്കാന് നീക്കം. പീഡനത്തിന്റെ സി.സി. ടിവി ദൃശ്യങ്ങള് കഴിഞ്ഞ 26-നു തന്നെ ചൈല്‍ഡ് ലൈന് പൊന്നാനി സപ്പോര്‍ട്ടിങ് കോര്‍ഡിനേറ്റര് പി.ടി. ശിഹാബ് ചങ്ങരംകുളം പോലീസ് സ്‌റ്റേഷനില് ഏല്‍പിച്ചിരുന്നു. പോക്‌സോ നിയമപ്രകാരം തുടര്‍നടപടിയെടുക്കാതെ, പ്രതിയെ സംരക്ഷിക്കാനായിരുന്നു ചങ്ങരംകുളം എസ്.ഐ: കെ.ജി. ബേബിയുടെ ശ്രമം. ബേബി നിലവില് സസ്‌പെന്‍ഷനിലാണെങ്കിലും ഇത് പോലീസിന്റെ മുഖം രക്ഷിക്കാനുള്ള നീക്കം മാത്രമാണെന്ന് ആരോപണമുയര്‍ന്നു.\nപീഡനദൃശ്യങ്ങള് പോലീസിനു െകെമാറിയതിനു പിന്നാലെ െചെല്‍ഡ്‌െലെന് മലപ്പുറം ഓഫീസില്‍നിന്നു നിരവധിതവണ സ്‌റ്റേഷനില് വിളിച്ച് കേസിനെക്കുറിച്ച് അന്വേഷിച്ചെങ്കിലും നിരുത്തരവാദപരമായ മറുപടിയാണു ലഭിച്ചതെന്ന് അധികൃതര് പറഞ്ഞു. പീഡനവാര്‍ത്ത മാധ്യമങ്ങളില് വന്നപ്പോള് മാത്രമാണു താന് അറിഞ്ഞതെന്നും നേരത്തേ വിവരമറിഞ്ഞിരുന്നെന്ന ആരോപണം തെറ്റാണെന്നും തിരൂര് ഡിെവെ.എസ്.പി: ബിജു ഭാസ്‌ക്കര് പറഞ്ഞു. കേസില് എസ്.ഐക്കു പുറമേ, മറ്റു പോലീസുകാര്‍ക്കെതിരേ നടപടിക്കു സാധ്യതില്ലെന്നാണുതൃശൂര് റേഞ്ച് ഐ.ജി: എം.ആര്. അജിത്കുമാറും നല്‍കുന്ന സൂചന.


ആരാധകരുടെ പ്രതിഷേധം ഫലം കണ്ടു,2സൂപ്പർ താരങ്ങൾ ന്യൂകാമ്പിലേക്ക് - Barcelona close to Philippe Coutinho, Ousmane Dembele deals: Pep Segura\nBarcelona Close To Philippe Coutinho Ousmane Dembele Deals Pep Segura\nകുട്ടീഞ്ഞോയും, ഡെംബേലയും ഉടൻ തന്നെ ബാഴ്സ കുപ്പായം അണിയുമെന്ന് ബാഴ്സിലോണ സ്പോർട്ടിങ്ങ് മാനേജർ പെപ് സെഗ്യൂര\nAugust 17, 2017 03:50:33 pm\nസീസണിലെ മോശം തുടക്കവും, നെയ്മറിന്രെ കൂടുമാറ്റവും ബാഴ്സിലോണയെ പിടിച്ച് കുലുക്കിയിരിക്കുകയാണ്. സ്പാനിഷ് സൂപ്പർ കപ്പിൽ ചിരവൈരികളായ റയൽ മാഡ്രിഡിനോട് തോറ്റ് തുന്നംപാടിയത് ആരാധകരെ കടുത്ത നിരാശയിലേക്കാണ് തള്ളിവിട്ടത്. ഇതിനിടെ ക്ലബ് പ്രസിഡൻഡ് ബാർമ്മറ്റേയുവിനെതിരെ വ്യാപക പ്രതിഷേധവും ഉയർന്നു. പുതിയ താരങ്ങളെ ടീമിലെടുക്കത്തതിനായിരുന്നു ആരാധകരുടെ പ്രതിഷേധം. എന്നാൽ ഈ പ്രതിസന്ധിഘട്ടത്തെ മറികടക്കാനുള്ള തീവ്രശ്രമത്തിലാണ് ക്ലബ് അധികൃതർ.\nബ്രസീലിയൻ താരമായ ഫിലിപ്പ് കുട്ടീഞ്ഞോയെയും, ബൊറൂസിയ ഡോർട്ട്മുണ്ട് താരം ഉസ്മാൻ ഡെംബേലയെയും ടീലെത്തിക്കാനുള്ള അവസാന ശ്രമത്തിലാണ് ക്ലബ് അധികൃതർ. ഇരു താരങ്ങളുമായുള്ള ചർച്ചകൾ ഏകദേശം പൂർത്തിയാക്കഴിഞ്ഞതായി ബാഴ്സിലോണ സ്പോർട്ടിങ്ങ് മാനേജർ പെപ് സെഗ്യൂര സ്ഥിരീകരിച്ചു. താരങ്ങളുടെ ഏജന്റുമായി കരാർ സംബന്ധിച്ച് ധാരണയായതായി അദ്ദേഹം പറഞ്ഞു. കുട്ടീഞ്ഞോയും, ഡെംബേലയും ഉടൻ തന്നെ ബാഴ്സ കുപ്പായം അണിയുമെന്നാണ് കരുതുന്നതെന്നും അദ്ദേഹം മാധ്യമങ്ങളോട് പ്രതികരിച്ചു.\nട്രാൻഫർ പൂർത്തീകരിക്കുന്നതിനായി ഇരു താരങ്ങളെയും ക്ലബ് അധികൃതർ ടീമിൽ നിന്ന് റിലീസ് ചെയ്തിട്ടുണ്ട്. ചാമ്പ്യൻസ് ലീഗ് ക്വാളിഫിക്കേഷൻ റൗണ്ട് മത്സരത്തിനായുള്ള ടീമിൽ നിന്ന് കുട്ടീഞ്ഞോയെ യൂർഗൻ ക്ലോപ്പ് ഒഴിവാക്കിയിരുന്നു. ടീമിന്റെ പരിശീലനത്തിൽ നിന്നും വിട്ടുനിന്നെന്ന് ആരോപിച്ച് ഡെംബേലയെ ബോറൂസിയ ഡോർട്ട്മുണ്ട് സസ്പെൻഡ് ചെയ്തിരിക്കുകായാണ്.\n100 മില്യൺ യൂറോയ്ക്ക് മുകളിലാണ് ഫിലിപ്പ് കുട്ടീഞ്ഞോയുടെ ട്രാൻസ്ഫർ തുകയെന്നാണ് സൂചന. ഡെംബേലയ്ക്കായി 90 മില്യൺ യൂറോയാണ് ബാഴ്സിലോണ വാഗ്ദാനം നൽകിയിരിക്കുന്നത്.


ഗതാഗത നിയന്ത്രണത്തിൽ ശ്വാസംമുട്ടി എടപ്പാൾ | malappuram\nഗതാഗത നിയന്ത്രണത്തിൽ ശ്വാസംമുട്ടി എടപ്പാൾ\nതൃശ്ശൂര് ഭാഗത്തേക്കുള്ള ഗതാഗതം പൂര്‍ണ്ണമായി നിരോധിച്ചതോടെ എടപ്പാള്- പട്ടാമ്പി റോഡില് ചൊവ്വാഴ്ച്ച അനുഭവപ്പെട്ട വാഹനത്തിരക്ക്\nഎടപ്പാൾ: മേൽപ്പാലംപണിയുടെ ഭാഗമായി ടൗണിലൂടെ തൃശ്ശൂർഭാഗത്തേക്കുള്ള ഗതാഗതം പൂർണമായി തടഞ്ഞതോടെ എടപ്പാൾ മേഖലയിൽ ഗതാഗതക്കുരുക്ക് മുറുകി. വാഹനങ്ങൾ തിരിച്ചുവിടുന്ന പട്ടാമ്പിറോഡിൽ രാവിലെ മുതലാരംഭിച്ച വാഹനങ്ങളുടെ നീണ്ടനിര ഇരുട്ടുംവരെ തുടർന്നു.\nഅനുബന്ധറോഡുകളിലും കുരുക്ക് മുറുകിയതോടെ വിദ്യാർഥികളും കാൽനടയാത്രക്കാരുമടക്കം പ്രയാസത്തിലായി. ഗതാഗതം തിരിച്ചുവിടുന്നതിലെ അശാസ്ത്രീയതയും ഉപയോഗിക്കുന്ന ചെറിയ പാതകൾ നന്നാക്കാത്തതുമാണ് തിരിച്ചടിയായത്.\nകോഴിക്കോട്ടുനിന്നുള്ള വാഹനങ്ങളും പൊന്നാനി, തൃശ്ശൂർ റോഡുകളിൽ നിന്നുള്ളവയുംകൂടി പട്ടാമ്പി റോഡിലേക്ക് തിരിച്ചുവിട്ടതോടെ റോഡിലിടമില്ലാതായി. ബ്ലോക്ക് ഓഫീസിന് എതിർവശത്തുള്ള റോഡ്, ശുകപുരം നടുവട്ടം റോഡ്, വട്ടംകുളം പഞ്ചായത്ത് ഓഫീസ് റോഡ്, കുറ്റിപ്പാല റോഡ് എന്നിവയിലൂടെയാണ് ബസുകളടക്കമുള്ള വാഹനങ്ങൾ തിരിച്ചുവിട്ടത്. എന്നാൽ ഇരുവശത്തുനിന്നും വാഹനങ്ങൾ വന്നതോടെ ഇവിടെയും ഗതാഗതം സ്തംഭിച്ചു.\nബ്ലോക്ക് ഓഫീസിന് എതിർവശത്തുള്ള റോഡ് തകർന്ന് ചെളിമയമായി കിടക്കുകയാണ്. ഗതാഗതം തടയുംമുൻപ് ഇത്തരം റോഡുകൾ നന്നാക്കുമെന്ന് മന്ത്രി പറഞ്ഞിരുന്നെങ്കിലും നടന്നില്ല. പഞ്ചായത്ത് ഓഫീസ് റോഡ് വീതികൂട്ടിയെങ്കിലും വൈദ്യുതിക്കാലുകളും കമ്പികളും മാറ്റാത്തതും കുറെഭാഗം ടാറിങ് നടത്താത്തതും അനധികൃത പാർക്കിങ്ങും തിരിച്ചടിയായി.\nകൃത്യമായ ആസൂത്രണമില്ലാത്തതാണ് പ്രശ്നമാവുന്നത്. ഗതാഗതം തടയുന്ന വിവരം മുൻകൂട്ടി പരസ്യപ്പെടുത്താൻപോലും പോലീസ് തയ്യാറാവുന്നില്ല. മാധ്യമങ്ങൾ നിർമാണ കമ്പനിക്കാരിൽനിന്ന് കിട്ടുന്ന വിവരംവെച്ചാണ് കാര്യങ്ങൾ പൊതുജനങ്ങളെ അറിയിക്കുന്നത്.


സോണിയയെ കളത്തിലിറക്കിയത് സീനിയര് ക്യാമ്പ്.... 75 ദിവസത്തെ ആ നീക്കം പൊളിച്ചത് ഇങ്ങനെ | sonia camp once again comes to power in congress - Malayalam Oneindia\n10 min ago 'ബിജെപിയുടേത് കപട ഹിന്ദു സ്നേഹവും വര്‍ഗീയ രാഷ്ട്രീയവും'; നേതാവും പ്രവര്‍ത്തകരും പാര്‍ട്ടി വിട്ടു\n25 min ago ഇന്ത്യയെ ലോകശക്തിയായി മാറ്റിയത് മോദിയല്ല, നെഹ്റു; ബിജെപിക്കെതിരെ ആഞ്ഞടിച്ച് മൻമോഹൻ സിംഗ്!\nPublished: August 12 2019, 17:35 [IST]\nദില്ലി: കോണ്‍ഗ്രസിന്റെ അധ്യക്ഷ സ്ഥാനത്തേക്ക് ഒരിക്കല് കൂടി സോണിയാ ഗാന്ധി എത്തിയിരിക്കുകയാണ്. ആരോഗ്യ സ്ഥിതി മോശമായിട്ടും സോണിയ ആ സ്ഥാനം ഏറ്റെടുത്തത് ചില നീക്കങ്ങള് കാരണമാണെന്ന് നേതാക്കള് തന്നെ സൂചിപ്പിക്കുന്നു. രാഹുല് ഗാന്ധിയുടെ വരവോടെ പാര്‍ട്ടിയില് ഉണ്ടായിരുന്ന സീനിയര്, ജൂനിയര് ക്യാമ്പുകള് വീണ്ടും സജീവമായിരിക്കുകയാണ്.\nസീനിയര് ക്യാമ്പ് ഏറ്റവും ശക്തമായിരിക്കുകയാണ്. കോണ്‍ഗ്രസിന് ഗുണവും ദോഷവും ഒരുപോലെ ഈ നീക്കം കാരണം ഉണ്ടാവുമെന്നാണ് വിലയിരുത്തല്. ഏറ്റവും വലിയ കാര്യം രാഹുല് ഗാന്ധിക്ക് സ്വതന്ത്രമായി പ്രവര്‍ത്തിക്കാനുള്ള അവസരം ഇതിലൂടെ ലഭിക്കുമെന്ന് ഉറപ്പാണ്. രാഹുലിന്റെ രാഷ്ട്രീയ ഭാവി മെച്ചപ്പെടുമോ അതോ ഇല്ലാതാവുമോ എന്ന് വരെ പുതിയ പദവി തീരുമാനിക്കും.\n75 ദിവസത്തെ പ്ലാന്\nസീനിയര് ജൂനിയര് നേതാക്കള് 75 ദിവസമാണ് അധ്യക്ഷന് വേണ്ടി വ്യക്തിപരമായ ചര്‍ച്ചകള് നടത്തിയത്. സോണിയാ ഗാന്ധി വന്നാല് കോണ്‍ഗ്രസിനുള്ളില് പഴയ പ്രതാപം തിരിച്ചുകിട്ടാന് സീനിയര് നേതാക്കളെ ഇത് സഹായിക്കും. വരുന്ന നിയമസഭാ തിരഞ്ഞെടുപ്പില് ഇത് നേതാക്കളെ ഒന്നിച്ച് നില്‍ക്കാന് സഹായിച്ചേക്കും. പക്ഷേ നേരത്തെ തന്നെ സോണിയാ ഗാന്ധിയെ മുന്നില് കണ്ടാണ് സീനിയര് നേതാക്കള് നേരത്തെ തന്നെ നീക്കം നടത്തിയത്. ഇതിന് മുന്നില് രാഹുല് ക്യാമ്പിലുള്ള നേതാക്കള് നിഷ്പ്രഭരായിരിക്കുകയാണ്.\nഎതിര്‍ത്തത് ഒരാള് മാത്രം\nസോണിയ ക്യാമ്പില് ഒരാള് മാത്രമാണ് അധ്യക്ഷ സ്ഥാനത്തേക്ക് പുതിയ ഒരാള് വരണമെന്ന് വാദിച്ചത്. എകെ ആന്റണിയായിരുന്നു പുതിയ ഒരാള്‍ക്കായി വാദിച്ചത്. സോണിയയുടെ ആരോഗ്യം പരിഗണിക്കണമെന്നായിരുന്നു ആന്റണി വാദിച്ചത്. എന്നാല് അഹമ്മദ് പട്ടേല്, ഗുലാം നബി ആസാദ് എന്നിവരുടെ നിര്‍ണായക ഇടപെടല് കാര്യങ്ങള് മാറ്റി മറിക്കുകയായിരുന്നു. അതേസമയം ഇത്തരം സന്ദര്‍ഭങ്ങളില് ഇടപെട്ട് പരിചയമില്ലാത്തതും യുവനേതാക്കള്‍ക്ക് വലിയ തിരിച്ചടിയായി.\nകോണ്‍ഗ്രസില് വലിയൊരു മാറ്റം മുതിര്‍ന്ന നേതാക്കള്‍ക്ക് സോണിയ വരുന്നതിലൂടെ ഉണ്ടാവും. ലോക്‌സഭാ തിരഞ്ഞെടുപ്പില് രാഹുല് ഗാന്ധി ജോതിരാദിത്യ സിന്ധ്യ, സച്ചിന് പൈലറ്റ്, ജിതിന് പ്രസാദ എന്നിവരെ വിശ്വാസത്തിലെടുത്തായിരുന്നു പ്രവര്‍ത്തിച്ചത്. ഇത് മുതിര്‍ന്ന നേതാക്കളെ അദ്ദേഹവുമായി അകറ്റി. ലോക്‌സഭാ തിരഞ്ഞെടുപ്പില് പല സംസ്ഥാനങ്ങളിലും കോണ്‍ഗ്രസിന്റെ തോല്‍വിക്ക് കാരണം ഇവരായിരുന്നു. ഇത് രാഹുല് പരസ്യമായി പറഞ്ഞിരുന്നു. എന്നാല് യുവനേതാക്കള്‍ക്ക് പാര്‍ട്ടിക്കുള്ളില് പ്രശ്‌നം ഉണ്ടാക്കാന് അറിയാത്തത് കൊണ്ട് വരുന്ന നിയമസഭാ തിരഞ്ഞെടുപ്പില് മാറ്റം കൊണ്ടുവരാന് സോണിയക്ക് സാധിക്കും.\nകോണ്‍ഗ്രസിനുള്ളില് സിന്ധ്യയും സച്ചിന് പൈലറ്റും വലിയ ശക്തി കേന്ദ്രമായിരുന്നു. എന്നാല് ഒറ്റയടിക്ക് അതെല്ലാം ഇവര്‍ക്ക് നഷ്ടമാകും. രാഹുലിന് പകരം ഇവര് വരുമെന്നായിരുന്നു പ്രതീക്ഷ. അതെല്ലാം പൊളിഞ്ഞിരിക്കുകയാണ്. അമരീന്ദര് സിംഗ്, ശശി തരൂര് എന്നിവരും പാര്‍ട്ടിയില് ഒതുങ്ങാനാണ് സാധ്യത. പുതിയ നേതാക്കള് ഉയര്‍ന്ന് വരുമെന്ന പ്രതീക്ഷ ഇതോടെ ഇല്ലാതായിരിക്കുകയാണ്. അതേസമയം യുവാക്കള് രാഹുലിന് പകരക്കാരായി നിരവധി പേരെ മുന്നോട്ട് വെച്ചെങ്കിലും അതൊന്നും സോണിയയുടെ വിശ്വസ്തരെ മറികടക്കുന്നതായിരുന്നില്ല.\nസോണിയ ക്യാമ്പ് തന്നെയാണ് മുകുള് വാസ്‌നിക് മല്ലികാര്‍ജുന് ഗാര്‍ഗെ എന്നിവരെ അധ്യക്ഷ സ്ഥാനത്തെത്തിക്കാന് നീക്കം നടത്തുന്നുണ്ടെന്ന പ്രഖ്യാപനം പുറത്തുവിട്ടത്. എന്നാല് ഇത് ആശയക്കുഴപ്പം ഉണ്ടാക്കുന്നതായിരുന്നു. എന്നാല് പാര്‍ട്ടി തകരുന്നു എന്ന തോന്നല് സോണിയയില് ഉണ്ടാക്കുന്നതിലും ഈ ടീം വിജയിച്ചു. കശ്മീരിലും മുത്തലാഖിലും കോണ്‍ഗ്രസിലുണ്ടായ ആശയക്കുഴപ്പം ഇതിന്റെ ഭാഗമായിരുന്നു. അതേസമയം രാഹുലിന്റെ രാജിയെ തുടര്‍ന്ന് നിരവധി പേര് രാജിവെച്ചത് തടയാന് പോലും സീനിയര് നേതാക്കള് തയ്യാറാവാതിരുന്നത് ഇതിന്റെ ഭാഗമായിരുന്നു. പാര്‍ട്ടി വിട്ടവരെല്ലാം രാഹുല് ക്യാമ്പിലുള്ളവരായിരുന്നു.\nരാഹുല് പാര്‍ട്ടിയുടെ ജനറല് സെക്രട്ടറി സ്ഥാനത്തോ അതല്ലെങ്കില് നിര്‍ണായക തീരുമാനം എടുക്കുന്നതിന്റെയോ ഭാഗമാകും. ഇതോടെ യുവനേതാക്കള് ദുര്‍ബലരാകും. പക്ഷേ ഗ്രൗണ്ട് ലെവലില് ഏറ്റവും ദുര്‍ബലമാണ് കോണ്‍ഗ്രസ്. സംഘടനാ പ്രവര്‍ത്തനം വളരെ മോശവുമാണ്. ഇതിനെ മുന്നോട്ട് നയിക്കണമെങ്കില് രാഹുലിന്റെയും പ്രിയങ്ക ഗാന്ധിയുടെയും സേവനം സോണിയക്ക് വേണ്ടി വരും. മുതിര്‍ന്ന നേതാക്കളുടെ സേവനവും വേണ്ടി വരും. സോണിയ വന്നില്ലായിരുന്നെങ്കില് പാര്‍ട്ടിക്കുള്ളില് പിളര്‍പ്പ് വരെ ഉണ്ടാവുമെന്ന സൂചനയും നേതാക്കള് നല്‍കിയിരുന്നു. ഇതൊക്കെ ഇല്ലാതാക്കണമെങ്കില് നയതന്ത്ര രീതി സോണിയ വീണ്ടും പുറത്തെടുക്കേണ്ടി വരും. പക്ഷേ അവരുടെ ആരോഗ്യം എത്രത്തോളം അതിന് അനുവദിക്കുന്നുവെന്നതും നിര്‍ണായകമാണ്.\nsonia camp once again comes to power in congress


ആള്‍ട്ടോ പിന്നില്, വിപണിയില് പ്രിയമേറുന്നത് മാരുതി സുസുക്കിയുടെ ഡിസയറിന് – Malayalam today news\nആള്‍ട്ടോ പിന്നില്, വിപണിയില് പ്രിയമേറുന്നത് മാരുതി സുസുക്കിയുടെ ഡിസയറിന്\nBy Mtoday on September 25, 2017 No Comment\nആള്‍ട്ടോയെ പിന്തള്ളി മാരുതി സുസുക്കിയുടെ ഡിസയര് മുന്നില്. കോംപാക്ട് സെഡാനായ ഡിസയറാണ് കഴിഞ്ഞ മാസം രാജ്യത്ത് ഏറ്റവും കൂടുതല് വിറ്റഴിച്ച കാര്. 2017 മെയ് മാസത്തിലാണ് പുതിയ ഡിസയര് കമ്പനി പുറത്തിറക്കിയത്. ഓഗസ്റ്റില് 26,140 യൂണിറ്റുകള് ഡിസയര് വിറ്റഴിക്കപ്പെട്ടു. എന്നാല് ഓഗസ്റ്റില് 21,521 യൂണിറ്റുകളാണ് ആല്‍ട്ടോ വിറ്റഴിക്കപ്പെട്ടത്. ഇതോടെ ഒരു ദശാബ്ദത്തിലേറെയായി രാജ്യത്ത് ഏറ്റവുമധികം വിറ്റഴിച്ചുകൊണ്ടിരുന്ന മോഡലായ ആള്‍ട്ടോ രണ്ടാം സ്ഥാനത്തേക്ക് പിന്തള്ളപ്പെട്ടു.\nകഴിഞ്ഞ വര്‍ഷം ഓഗസ്റ്റില് പഴയ ഡിസയര് 15,766 യൂണിറ്റുകള് മാത്രമായിരുന്നു വിറ്റുപോയത്. ആള്‍ട്ടോ 20,919 യൂണിറ്റുകള് വിറ്റഴിച്ചിരുന്നു. മാരുതിയുടെ പ്രീമിയം ഹാച്ച്ബാക്കായ ബെലേനോയാണ് മൂന്നാം സ്ഥാനത്ത്. ബെലേനോയുടെ 17,190 യൂണിറ്റുകളാണ് കഴിഞ്ഞ മാസം വിറ്റുപോയത്. കോംപാക്ട് എസ്.യു.വിയായ വിറ്റാര ബ്രെസ 14,396 യൂണിറ്റുകള് വിറ്റ് നാലാം സ്ഥാനത്തുണ്ട്. 13,907 യൂണിറ്റുകളുമായി വാഗണര് അഞ്ചാം സ്ഥാനത്താണ്.\nസൊസൈറ്റി ഓഫ് ഇന്ത്യന് ഓട്ടോമൊബൈല് മാനുഫാക്ചറേഴ്‌സിന്റെ (സിയാം) വിവരങ്ങള് പ്രകാരം രാജ്യത്ത് ഓഗസ്റ്റില് ഏറ്റവുമധികം വിറ്റഴിഞ്ഞ പത്ത് കാര് മോഡലുകളില് ഏഴും മാരുതി സുസുക്കിയുടെതാണ്. ശേഷിച്ച മൂന്നെണ്ണം ഹ്യുണ്ടായ് മോട്ടോഴ്‌സിന്റെതുമാണ്.\naugest, aulto, auto, india, maruthi suzuki\nആള്‍ട്ടോ പിന്നില്, വിപണിയില് പ്രിയമേറുന്നത് മാരുതി സുസുക്കിയുടെ ഡിസയറിന് added by Mtoday on September 25, 2017


ഭജൻഗംഗയുമായി ബേളൂർ തങ്കരാജ്\nSaturday 30 September 2017 5:47 pm IST\nബേളൂര് തങ്കരാജനും സംഘവും ഹിന്ദുസ്ഥാനി ഭജന്‍ഗംഗ അവതരിപ്പിക്കുന്നു\nസംഗീതം ഈശ്വരന്റെ വരപ്രസാദമാണ്. അവിടെ ജാതിയോ മതമോ ഭാഷയോ ഒന്നും വിഷയമല്ല. ഈശ്വരന് കനിഞ്ഞു നല്‍കിയ ആ അനുഗ്രഹത്തെ മതത്തിന്റെ പേരില് മാറ്റിനിര്‍ത്താന് ആഗ്രഹിക്കുന്നില്ല ഹിന്ദുസ്ഥാനി സംഗീതജ്ഞന് ബേളൂര് തങ്കരാജ്. കാസര്‍കോട് ജില്ലയിലെ അട്ടേങ്ങാനത്തെ തങ്കച്ചന് എന്ന ബേളൂര് തങ്കരാജ് ഹിന്ദുസ്ഥാനി കീര്‍ത്തനങ്ങള് കൂടുതല് ആലപിക്കുന്നതും ക്ഷേത്രമുറ്റത്താണ്. ക്രിസ്തുമത വിശ്വാസിയാണെങ്കിലും ഭാരതത്തിന്റെ സാംസ്‌കാരിക പാരമ്പര്യമുള്‍ക്കൊണ്ടുകൊണ്ട് എങ്ങനെ ജീവിക്കാമെന്നതിന്റെ ഉദാഹരണമാണ് ഹിന്ദുസ്ഥാനി സംഗീതം തപസ്യയാക്കിയ ബേളൂര് തങ്കരാജന്. 25 വര്‍ഷം പട്ടാളത്തിലായിരുന്നു. ഇപ്പോള് പൂര്‍ണമായും തന്റെ ഭജനസംഘവുമായി വിവിധ ക്ഷേത്രങ്ങളില് സംഗീത സാധന നടത്തുന്നു.\nഅറുനൂറിനടുത്ത് ക്ഷേത്രങ്ങളില് ഇതിനകം ഭജന നടത്തി. ബേളൂരിലെ പരേതനായ ജോസഫിന്റെയും മേരിയുടെയും ഏകമകനായ തങ്കരാജ് ചെറുപ്പത്തില് തന്നെ കര്‍ണാടക സംഗീതത്തില് തല്‍പരനായിരുന്നു. ബേളൂര് ശിവക്ഷേത്രമുറ്റത്തായിരുന്നു അരങ്ങേറ്റം.\nപതിമൂന്നാമത്തെ വയസ്സിലാണ് കുണ്ടംകുഴി കൃഷ്ണഭാഗവതരുടെ ശിക്ഷണത്തില് ശാസ്ത്രീയ സംഗീതം അഭ്യസിക്കാന് തുടങ്ങിയത്. ഏഴാം ക്ലാസില് പഠിക്കുമ്പോള് തന്നെ രാമായണവും മഹാഭാരതവും മുഴുവനും വായിച്ചു. ഭജന രൂപത്തിലായിരുന്നു ആദ്യം ഹിന്ദുസ്ഥാനി സംഗീതം അവതരിപ്പിച്ചിരുന്നത്. പീന്നീട് ഹരികഥാ രൂപത്തിലേക്ക് മാറി. ഒരു നിയോഗം പോലെ പട്ടാളത്തില് ജോലി ലഭിച്ചപ്പോള് ആദ്യത്തെ നിയമനം കുരുക്ഷേത്രയില്. അവിടെ തുടങ്ങുന്നു ഹിന്ദുസ്ഥാനി ഭജന്‍ഗംഗയെന്ന ഭക്തിസാന്ദ്രമായ സംഗീതഗംഗയുടെ നാദധാര. പട്ടാള ക്യാമ്പില് സര്‍വ്വമത പ്രര്‍ത്ഥനയില് ആദ്യകാലത്ത് ഹാര്‍മോണിയം വായന തങ്കരാജിനായിരുന്നു. സൈനിക സേവനകാലത്താണ് ഹിന്ദുസ്ഥാനി ഭജന ആലപിക്കാന് കൂടുതല് അവസരം ലഭിച്ചത്. ദേവീ ദേവന്മാരുടെ സ്തുതി കീര്‍ത്തനങ്ങളോടെയാണ് ഹിന്ദുസ്ഥാനി ഭജനയ്ക്ക് തുടക്കം കുറിക്കുന്നത്. . ഭജന്‍സ് സ്വയം തയ്യാറാക്കുകയാണ് പതിവ്. കുട്ടിക്കാലത്ത് പുരാണഗ്രന്ഥങ്ങള് വായിക്കാന് സാധിച്ചത് ഭജന്‍സ് തയ്യാറാക്കാന് സഹായകരമായി.\nരാജീവ് ഗാന്ധി വധക്കേസ് അന്വേഷണസംഘത്തിലും മുന് പ്രധാനമന്ത്രി വാജ്‌പേയിയുടെ സുരക്ഷാ സേനയിലും പ്രവര്‍ത്തിക്കാനുള്ള അവസരവും തങ്കരാജിന് ലഭിച്ചു. ആ സമയത്ത് ഉത്തരേന്ത്യയില് ഭജന ആലപിക്കാന് ഒട്ടേറെ അവസരങ്ങളും ലഭിച്ചു. റാം മിശ്രയാണ് (വാരാണസി )ഹിന്ദുസ്ഥാനി സംഗീതത്തിലെ ഗുരു. ഉത്തരേന്ത്യയില് ആയിരത്തോളം വേദിയില് ഭജനസംഗീതം ആലപിച്ചു. ഋഷികേശ്, അയോധ്യ, കശ്മീര് ശങ്കരാചാര്യമന്ദിര് എന്നിവിടങ്ങളിലും പരിപാടി അവതരിപ്പിക്കാന് കഴിഞ്ഞു. ഹരിദ്വാര് പതഞ്ജലി യോഗാ വിദ്യാപീഠത്തില് നിന്ന് യോഗയും അഭ്യസിച്ചിട്ടുണ്ട്. ജീവിതത്തില് അത്യന്താപേക്ഷിതമാണ് യോഗയെന്നാണ് തങ്കരാജിന്റെ അഭിപ്രായം.\nഭാരതത്തിന്റെ സനാതനമൂല്യങ്ങളും ചൈതന്യവും, എന്താണ് സനാതന ഹിന്ദുധര്‍മ്മമെന്നും ആചാരങ്ങളുടെ അര്‍ത്ഥമെന്തെന്നും ദൈവങ്ങളുടെ അവതാര ലക്ഷ്യമെന്തെന്നും വിവരിച്ചുകൊണ്ടാണ് ഭജന്‍ഗംഗ മുന്നേറുന്നത്. അതേസമയം ഇടവക പള്ളിയില് ക്വയര് ഗ്രൂപ്പില് സ്ഥിരം പാട്ടുകാരാനായിരുന്നു. ഹിന്ദുസ്ഥാനി കീര്‍ത്തനങ്ങള് ക്ഷേത്രമുറ്റങ്ങളില് അവതരിപ്പിക്കുന്നതിനാല് ആദ്യകാലങ്ങളില് പള്ളിയില് പാടുന്നതിന് എതിര്‍പ്പുകള് ഉണ്ടായി. പിന്നീട് പള്ളിയിലെ അച്ചന്റെ പരിപൂര്‍ണ്ണ പിന്തുണ ലഭിച്ചതോടെ ഒരുപോലെ എല്ലായിടത്തും പാടാനുള്ള അവസരം ലഭിച്ചു. ഹിന്ദു പുരാണങ്ങളുടെ വലിയൊരു ശേഖരം തന്നെ ഇദ്ദേഹത്തിനുണ്ട്.\nഹിന്ദുസ്ഥാനി ഭജന്‍ഗംഗയ്ക്ക് കൂടെ പാടാന് മക്കളായ അര്‍ച്ചന മേരിയും അനിമേഷും കൂടെയുണ്ട്. മൂത്തമകള് അര്‍ച്ചന മേരി ബിഎസ്‌സി അഗ്രിക്കള്‍ച്ചര് ബിരുദം പൂര്‍ത്തിയാക്കി. അനിമേഷ് കോഴിക്കോട് നവോദയ വിദ്യാലയത്തില് പഠിക്കുന്നു. ഭാര്യ സൂസമ്മയും മറ്റു കുടുംബാംഗങ്ങളും എല്ലാവിധ പ്രോത്സാഹനവും നല്‍കുന്നു. ഉത്തരമലബാറിലെ പ്രശസ്ത വാദ്യോപകരണവാദകരായ പുല്ലാങ്കുഴല് വാദകന് കൃഷ്ണന് നീലേശ്വരം, തബലിസ്റ്റ് ബളാല് രാമകൃഷ്ണന്, ഓര്‍ഗനിസ്റ്റ് ദാമോദരന്, പ്രഭാകരന് നായര് എന്നിവരും സ്‌നേഹലത രത്‌നാകരന്, ശ്രീജിത്ത്, സുസ്മിത, രശ്മിത എന്നിവരുമാണ് പിന്നണിയിലുള്ളത്.\nവിനോദസഞ്ചാര മന്ത്രാലയം സംഗീത പരിപാടികള് സംഘടിപ്പിക്കും\nരാഗപ്രഭ ചൊരിഞ്ഞ് സംഗീത പ്രതിഭകള്\nവിദ്യാദേവതയുടെ അനുഗ്രഹം തേടി പൂജവയ്പ്; ഇന്ന് മഹാനവമി\nനൈമിശാരണ്യം മഹാഭാരത് നാളെ തുടങ്ങും\nസ്വരരാഗ ശ്രീദത്ത് പ്രവാഹമേ......\nഅക്ഷരദേവതയ്ക്ക് മുന്നില് ഇന്ന് പൂജവയ്പ്\nവേദ ഫ്യൂഷന് സംഗീതം നവ്യാനുഭവമായി


കേരളത്തിന്റെ പുനര്‍നിര്‍മ്മാണം: കെ.പി.എം.ജി മുഖ്യ ഉപദേശക ചുമതല വഹിക്കും | KPMG will be the main consultancy for rebuilding kerala\nOct 16, 2018, 10:43 AM IST\nമന്ത്രിസഭാ യോഗമാണ് ഈ തീരുമാനം എടുത്തത്. വിഭവ സമാഹരണത്തിനും അസംസ്‌കൃത വസ്തുക്കള് കണ്ടെത്താനും പ്രത്യേകം കമ്മറ്റികള് നിയോഗിക്കും.\nതിരുവനന്തപുരം: പ്രളയാനന്തര കേരളത്തിന്റെ പുനര്‍നിര്‍മ്മാണത്തിനായി കെ.പി.എം.ജിയെ മുഖ്യ ഉപദേശക ചുമതലക്കാരായി നിയമിക്കും. മന്ത്രിസഭാ യോഗമാണ് ഈ തീരുമാനം എടുത്തത്. വിഭവ സമാഹരണത്തിനും അസംസ്‌കൃത വസ്തുക്കള് കണ്ടെത്താനും പ്രത്യേകം കമ്മറ്റികള് നിയോഗിക്കും.\nനവകേരള നിര്‍മ്മാണം പ്രത്യേക അജണ്ടയായി എടുത്താണ് ഇന്നത്തെ മന്ത്രിസഭാ യോഗം ചേര്‍ന്നത്. റീബില്‍ഡിങ്ങ് കേരള എന്ന തലക്കെട്ടോടുകൂടിയുള്ള 15 പേജുള്ള നോട്ടാണ് മന്ത്രിസഭ ഇന്ന് ചര്‍ച്ച ചെയ്യുന്നത്. ഈ യോഗത്തിന്റെ തീരുമാനമായാണ് പ്രളയാനന്തര കേരളത്തിന്റെ പുനര്‍നിര്‍മ്മാണത്തില് കെ.പി.എം.ജിയെ മുഖ്യ ഉപദേശക ചുമതലക്കാരായി നിയമിക്കാനുള്ള തീരുമാനം.\nനിലവില് നവകേരള നിര്‍മ്മാണം എങ്ങനെ സാധ്യമാക്കാം എന്ന വിഷയത്തില് പഠനം നടത്താനായിരുന്നു കെ.പി.എം.ജിയെ നിയമിച്ചിരുന്നത്. ഇതൊരു സ്ഥിരം സംവിധാനം അല്ലെന്ന് സര്‍ക്കാര് അറിയിച്ചിരുന്നെങ്കിലും പിന്നീട് ഇവര്‍ക്ക് വിപുലമായ അധികാരങ്ങള് നല്‍കുന്ന ഒരുത്തരവ് പുറത്തിറക്കുകയായിരുന്നു. ഇപ്പോള് അതില് നിന്നും കടന്ന് നവകേരള നിര്‍മ്മാണത്തിന്റെ പൂര്‍ണ ഉപദേശക ചുമതല കെ.പി.എം.ജിക്ക് നല്‍കിയിരിക്കയാണ്. നവകേരള നിര്‍മ്മാണത്തിന്റെ പ്ലാനുകളും മറ്റും തയ്യാറാക്കുന്നത് കെ.പി.എം.ജി ആയിരിക്കും.\nനികുതി സംബന്ധമായ കേസുകള് ഉള്ളതിനാല് പുനര്‍നിര്‍മാണ പ്രവര്‍ത്തനങ്ങളില്‍നിന്ന് ഇവരെ ഒഴിവാക്കണമെന്ന് പ്രതിപക്ഷം ആവശ്യപ്പെട്ടിരുന്നു. കെ.പി.എം.ജി.യുടെ വിശ്വാസ്യത പരിശോധിക്കണമെന്നാവശ്യപ്പെട്ട് ചെന്നിത്തല മന്ത്രി ഇ.പി. ജയരാജന് കത്ത് നല്‍കിയിരുന്നു.


അവര്‍ക്കു പേടിയുണ്ട്, എന്റെ പേരില് ആശങ്ക ഉയര്‍ത്തുന്നതും അതുകൊണ്ടാണ്; പാഠാന്തരം ഡിഎസ്എ ആകുമ്പോള്\n21 Aug 2017 3:38 AM GMT\nമൂന്നുവര്‍ഷം കൊണ്ട് കേരളത്തിലെ രാഷ്ട്രീയ-സാമൂഹ്യ മേഖലയില് ശ്രദ്ധിക്കപ്പെട്ട വിദ്യാര്‍ത്ഥി കൂട്ടായ്മയായിരുന്നു പാഠാന്തരം മാസികയുടേത്. മുഖ്യധാര വിദ്യാര്‍ത്ഥി സംഘടനകള് ഏറ്റെടുക്കാന് മടിച്ചു പിന്നോട്ട് മാറി നിന്ന പല വിഷയങ്ങളിലും ഇടപെടുകയും അതിനു വേണ്ടി എഴുതുകയും പ്രവര്‍ത്തിക്കുകയും ചെയ്ത പാഠാന്തരം മാസിക മാറുന്ന രാഷ്ട്രീയ കാലഘട്ടത്തിന്റെ ആവശ്യകത കണക്കിലെടുത്ത് ഒരു സ്വതന്ത്ര വിദ്യാര്‍ത്ഥി സംഘടനയായി രൂപാന്തരപ്പെടുകയാണ്- ഡമോക്രാറ്റിക് സ്റ്റുഡന്റ്‌സ് അസോസിയേഷന് (ഡിഎസ്എ). പാഠാന്തരം മാസികയുടെ എഡിറ്റര് ആയിരുന്ന ആമിയാണ് ഡിഎസ്എയുടെ സ്ഥാപക നേതാക്കളില് ഒരാള്. ആമിയെ നമുക്കറിയാം, ജയിലില് കഴിയുന്ന മാവോയിസ്റ്റ് നേതാക്കളായ രൂപേഷിന്റെയും ഷൈനയുടെയും മകള്. അതുകൊണ്ടുതന്നെ സംഘടന രൂപപ്പെടുന്നതിന് മുന്നേ തന്നെ ചര്‍ച്ചകളും സജീവമായി കഴിഞ്ഞു. ഡിഎസ്എയെക്കുറിച്ചും അതിന്റെ പ്രവര്‍ത്തനങ്ങളെയും നയങ്ങളെക്കുറിച്ചും ഇപ്പോള് നടക്കുന്ന ഊഹാപോഹ ചര്‍ച്ചകളെ കുറിച്ചും ആമി അഴിമുഖവുമായി സംസാരിക്കുന്നു.\nപാഠാന്തരം ഇനിമുതല് ഡിഎസ്എ\nമൂന്നു വര്‍ഷമായി പാഠാന്തരം എന്ന മാസിക കേന്ദ്രീകരിച്ച് ഒരു വിദ്യാര്‍ത്ഥി കൂട്ടായ്മ ഉണ്ടായിരുന്നു. നിലവിലെ വിദ്യാര്‍ത്ഥി പ്രസ്ഥാനങ്ങളോടൊന്നും യോജിക്കാന് പറ്റാത്തതും വ്യവസ്ഥാപിത രാഷ്ട്രീയ കക്ഷികളുടെ പിടിവള്ളിയില് ഒതുങ്ങിനില്‍ക്കണ്ട എന്ന കാഴ്ചപ്പാടില് നിന്നുമാണ് ഒരുകൂട്ടം വിദ്യാര്‍ത്ഥികള് ചേര്‍ന്ന് പാഠാന്തരം എന്ന മാസികയ്ക്ക് തുടക്കം കുറിക്കുന്നത്. ഇതിന്റെ മൂന്നു വര്‍ഷത്തെ പ്രവര്‍ത്തനത്തിന് ശേഷമാണ് പാഠാന്തരത്തെ വിദ്യാര്‍ത്ഥി സംഘടന എന്ന നിലയിലേക്ക് മാറ്റാന് തീരുമാനിച്ചത്. സംഘടനയുടെ പ്രത്യയശാസ്ത്രം ശാസ്ത്രീയ സോഷ്യലിസം എന്നതാണ്. അത് ശരിയെന്നു തോന്നുന്ന ആര്‍ക്കും ഇതില് അംഗത്വമെടുക്കാം. പതിനാല് വയസ്സു മുതല് വിദ്യാര്‍ത്ഥിയായിരുക്കുന്ന ഏതൊരാള്‍ക്കും അംഗമാകാം. ഇതൊരു സ്വതന്ത്ര വിദ്യാര്‍ത്ഥി സംഘടനയാണ്. സംഘടനയുടെ നയരേഖ കേരളത്തി ല് പ്രധാന രാഷ്ട്രീയ നിരീക്ഷകര്‍ക്ക് മുന്നില് ചര്‍ച്ചയ്ക്ക് വെച്ചിരുന്നു. അവരുടെ അഭിപ്രായങ്ങള് കൂടി പരിഗണിച്ചാണ് നയരേഖ തയ്യാറാക്കിയിരിക്കുന്നത്, എന്നു വെച്ച് ഞങ്ങളുടെ രാഷ്ട്രീയ നിലപാടുകളില് ചെറിയ വിട്ടുവീഴ്ച പോലും നയരേഖയില് വരുത്തിയിട്ടില്ല.\nചൂടുപിടിക്കുന്ന ചര്‍ച്ചകള്, സ്റ്റേറ്റിന്റെ ഭയാശാങ്കകള്\nമാവോയിസ്റ്റ് നേതാക്കളായ രൂപേഷിന്റെയും ഷൈനയുടേയും മകള് ആമിയുടെ നേതൃത്വത്തില് പുതിയ വിദ്യാര്‍ത്ഥി സംഘടന വരുന്നെന്നും സര്‍ക്കാര് ശ്രദ്ധാലുവാണെന്നും തരത്തിലുള്ള വാര്‍ത്തകള് ചില മാധ്യമങ്ങളില് പ്രത്യക്ഷപ്പെട്ടു തുടങ്ങിയിട്ടുണ്ട്. ഡിഎസ്എയില് രൂപേഷിന്റെയും ഷൈനയുടേയും മകള് പ്രവര്‍ത്തിക്കുന്നുണ്ട് എന്നതാണ് അവര് ഉയര്‍ത്തിക്കാട്ടാന് ശ്രമിക്കുന്നത്. രാഷ്ട്രീയവുമായി മുന്നോട്ടുവരുന്ന ഒരു സംഘടനയെ അടിച്ചമര്‍ത്താന് വേണ്ടി സ്‌റ്റേറ്റ് എന്റെ പേര് ഉപയോഗിക്കുന്നുവെന്നാണ് ഇതില് നിന്ന് ഞാന് മനസ്സിലാക്കുന്നുത്. ഇന്ന് ഈ സംഘടനയില് ഞാനുള്ളതുകൊണ്ട് അതിന് മാവോയിസ്റ്റ് ബന്ധമുണ്ടെന്ന് ആരോപിക്കുന്നു, നാളെ കുറച്ചു മുസ്ലിമുകള് ഉണ്ടെങ്കില് ഇസ്ലാമിക് സ്റ്റേറ്റുമായി ബന്ധമുണ്ടെന്നാക്കും. കാരണം, സ്റ്റേറ്റിനെതിരെ നിലപാടെടുത്ത് ഒരു സംഘടനയും വളരരുത് എന്നവര്‍ക്ക് നിര്‍ബന്ധമുണ്ട്. സ്‌റ്റേറ്റിന് എതിര്‍ക്കുന്നവരെ ഭയമാണ്, അവര് പേടിച്ചോട്ടേ എന്നു തന്നെയാണ് ഡിഎസ്എയുടെ നിലപാട്.\nഡിഎസ്എയെ തുടങ്ങുന്നതിന് മുന്നേ സ്റ്റേറ്റ് ഭയപ്പെടുന്നുവെങ്കില് ആ സംഘടന ഉയര്‍ത്തിപ്പിടിക്കുന്ന രാഷ്ട്രീയം ശരിയാണ് എന്നതാണ് വെളിവാക്കപ്പെടുന്നത്. ജനകീയ പ്രശ്‌നങ്ങള് പരിഹരിക്കുന്നതില് സ്റ്റേറ്റ് എന്നേ പരാജയപ്പെട്ടു കഴിഞ്ഞു. അത് എല്‍ഡിഎഫ് ആയാലും യുഡിഎഫ് ആയാലും. അപ്പോള് ആ പ്രശ്‌നങ്ങള് ശക്തമായി ഉയര്‍ത്തിക്കാട്ടുമെന്ന് ബോധ്യമുള്ളതു കൊണ്ടാണ് അവര് തുടക്കം മുതല് ഭയപ്പെടുന്നത്.\nഡിഎസ്എ യെ ഞാന് ഒരു കൃത്യമായ രാഷ്ട്രീയ ഇടമായി കാണുന്നു. ജനകീയ വിഷയങ്ങളില് സജീവമായി ഇടപെടുന്ന വിദ്യാര്‍ത്ഥി സംഘടനയെ ഡിഎസ്എയില് നിന്ന് പ്രതീക്ഷിക്കാം. ഞാനാദ്യം മുതലെ പാഠാന്തരവുമായി ബന്ധപ്പെട്ട് പ്രവര്‍ത്തിക്കുന്ന ആളാണ്. പാഠാന്തരം ഡിഎസ്എ ആകുമ്പോഴും ഞാനുണ്ട്. അല്ലാതെ ഞാ നാദ്യമായിട്ടല്ല സജീവ രാഷ്ട്രീയത്തിലേക്കിറങ്ങുന്നത്. ഞാനിവിടെത്തന്നെയുണ്ടായിരുന്നു. ചിലരത് ചര്‍ച്ചയാക്കുന്നത് അവരുടെ താത്പര്യങ്ങള്‍ക്ക് വേണ്ടി മാത്രമാണ്.\nപാഠാന്തരം മാസിക തുടങ്ങിയപ്പോഴും ഇത്തരം പ്രശ്‌നങ്ങള് നേരിട്ടിരുന്നു. ഒരുതരത്തില് അല്ലെങ്കില് മറ്റൊരുതരത്തില് ഭരണകൂടം വേട്ടയാടിയിട്ടുണ്ട്. ദിലീപിനെ അറസ്റ്റ് ചെയ്തത് അതിന്റെ ഉദാഹരണമാണ്. ഞാന് ഇപ്പോള് ഡിഎസ് എയുടെ സ്റ്റേറ്റ് കോര്‍ഡിനേറ്ററാണ്. സംഘടനയുടെ മറ്റു നേതാക്കളെയും പ്രവര്‍ത്തന രീതിയേയും 26ന് നടക്കുന്ന പ്രഖ്യാപന കണ്‍വെന്‍ഷനില് അറിയിക്കും.\nഎസ്എഫ്‌ഐയേയും കെഎസ്‌യുവിനേയും ഒഴിവാക്കി\nഎസ്എഫ്‌ഐയെയും കെഎസ്‌യുവിനേയും സംഘടനയുടെ പ്രഖ്യാപന കണ്‍വെന്‍ഷനില് നിന്ന് ഒഴിവാക്കിയത് തന്നെയാണ്. എബിവിപിയേയും ഒഴിവാക്കിയിട്ടുണ്ട്. എഐഎസ്എഫ്, എസ്‌ഐഒ, ക്യാമ്പസ് ഫ്രണ്ട്, എഎസ്എ തുടങ്ങിയ സംഘടനകളെ ക്ഷണിച്ചിട്ടുണ്ട്. കാരണം അവര് ജനാധിപത്യം ഉയര്‍ത്തിപ്പിടിക്കുന്ന സംഘടനകളാണ് എന്ന് തോന്നിയതുകൊണ്ടാണ്. എസ്എഫ്‌ഐ, പാഠാന്തരം പ്രവര്‍ത്തകരെ ശക്തമായി മര്‍ദ്ദിച്ച സംഘടനയാണ്, അത്തരത്തില് നിലപാടുള്ളതു കൊണ്ടാണ് ആ സംഘടനയെ മാറ്റി നിര്‍ത്താന് തീരുമാനിച്ചത്. കെഎസ്‌യുവിനെ ഒഴിവാക്കാന് കാരണം നിലവിലെ രാഷ്ട്രീയ ചര്‍ച്ചകളിലൊന്നും അവരെ കാണാത്തതുകൊണ്ടാണ്.\nഞങ്ങളുടെ നയരേഖ പറയുന്നത്, നിലവില് ചെറുതും എന്നാല് പുരോഗമനാശയങ്ങളുമായി നിലനില്‍ക്കുന്ന വിദ്യാര്‍ത്ഥി സംഘടനകളെ ഐക്യപ്പെടുത്താനും കൂട്ടിയോജിപ്പിക്കാനും ഡിഎസ്എയ്ക്ക് പ്രാഥമിക കര്‍ത്തവ്യം ഉണ്ടായിരിക്കും എന്നാണ്. രാഷ്ട്രീയം തുറന്നുപറയുന്നവരെ ആക്രമിക്കുന്നത് അതിന് മുതിരുന്നവരുടെ രാഷ്ട്രീയ പാപ്പരത്തമായാണ് കാണുന്നത്. മുഖ്യധാര സംഘടനകള് ഏറ്റെടുക്കാന് മടിക്കുന്ന നിരവധി വിഷയങ്ങളുണ്ട്. അതെല്ലാം ഡിഎസ്എ ഏറ്റെടുക്കും. ഡിഎസ്എ മറ്റ് വിദ്യാത്ഥി സംഘടനകളില് നിന്ന് വ്യത്യസ്തമാക്കുന്നത്, മര്‍ദ്ദിതരുടെ പോരാട്ടാങ്ങള് ശരിയാണെന്നും അതിനോട് ഐക്യപ്പെടണം എന്നുമുള്ള ആശയം മുന്നോട്ടുവയ്ക്കുന്നതുകൊണ്ടാണ്. പാഠാന്തരവും ഇതു തന്നെയാണ് മുന്നോട്ടുവെക്കുന്നത്. ഇവിടെയെത്ര വിദ്യാര്‍ത്ഥി സംഘടനകള് അങ്ങനെയൊരു നിലപാട് മുന്നോട്ടുവെച്ചിട്ടുണ്ട്? വിദ്യാര്‍ത്ഥി പ്രശ്‌നം സാമൂഹ്യ പ്രശ്‌നമാണെന്നും സാമൂഹിക പ്രശ്‌നം വിദ്യാര്‍ത്ഥി പ്രശ്‌നമാണെന്നുമുള്ള ബോധം ഡിഎസ്എയ്ക്കുണ്ട്.\naisf AmiRoopShyna campusfront democraticstudentassociation dsa KSU maoism padantharam sfi ssa


By വെബ് ഡെസ്ക് • 17/02/2019 at 5:48PM\nഒരേ സമയം ഒരു ടണ് ഓര്‍ഗാനിക് മാലിന്യം വരെ നീക്കം ചെയ്യാന് ശേഷിയുള്ള ഈ യന്ത്രത്തിന് 700 കിലോ ഭാരമുണ്ട്. ഇതിന്റെ നിര്‍മ്മാണച്ചിലവ് 6000 ഡോളറില് താഴെയാണ്. നേപ്പാളിലെ ആദ്യത്തെ വാട്ടര്‍മൊവെറാണിത്.\nജലാശയങ്ങളിലെ പുല്ല് നീക്കം ചെയ്യാനുപയോഗിക്കുന്ന വാട്ടര്‍മൊവെര് എന്ന യന്ത്രം നേപ്പാളിനും സ്വന്തമായി. 80 ശതമാനം ഉരുക്കുകൊണ്ട് നിര്‍മ്മിച്ച, രണ്ട് മോട്ടോര് സൈക്കിള് എഞ്ചിന് കൊണ്ട് പ്രവര്‍ത്തിക്കുന്ന പുല്ലരിയും യന്ത്രം വികസിപ്പിച്ചെടുത്തത് വേള്‍ഡ് വൈല്‍ഡ്ലൈഫ് ഫണ്ടും (ഡബ്ലിയു ഡബ്ലിയു എഫ്) ഒരു കൂട്ടം എഞ്ചിനീര്‍മാരും ചേര്‍ന്നാണ്.\nഒരേ സമയം ഒരു ടണ് ഓര്‍ഗാനിക് മാലിന്യം വരെ നീക്കം ചെയ്യാന് ശേഷിയുള്ളതാണ് ഈ യന്ത്രം എന്നാണ് വേള്‍ഡ് വൈല്‍ഡ്ലൈഫ് ഫണ്ട് അവകാശപ്പെടുന്നത്. 700 കിലോ ഭാരം വരുന്ന വാട്ടര്‍മൊവെറിന്റെ നിര്‍മ്മാണച്ചിലവ് 6000 ഡോളറില് താഴെയാണ്. നേപ്പാളിലെ ആദ്യത്തെ വാട്ടര്‍മൊവെറാണിത്.\nനേപ്പാളിലെ ചിത്വന് നാഷണല് പാര്‍ക്കിലെ തടാകത്തിലും നീര്‍ത്തടങ്ങളിലും തഴച്ചു വളര്‍ന്ന കുളവാഴകളെ (ഐക്കോര്‍ണിയ ക്രാസിപ്പസ്) നീക്കം ചെയ്യാനാണ് യന്ത്രം വികസിപ്പിച്ചെടുത്തത്. ഈ സസ്യങ്ങള് ജലാശയങ്ങളില് തഴച്ചു വളരുകയും മറ്റു ചെടികളെ വളരാനനുവദിക്കാത്തവയുമാണ്.\nവെള്ളത്തിലെ ഓക്സിജന് വലിച്ചെടുക്കുന്ന ഇവ ജലജീവികളുടെ നാശത്തിനും കാരണമാകുന്നു. നീര്‍ത്തടങ്ങളുടെ ഒഴുക്ക് കുറയ്ക്കാനും ഇവ കാരണമാകും. ഇതോടെ മൊത്തം നീര്‍ത്തട വ്യവസ്ഥയും താറുമാറാകും. തദ്ദേശീയ സസ്യ ജന്തുജാലങ്ങള്‍ക്കും മനുഷ്യനും ഭീഷണിയായ ഈ കുളവാഴകളെ പാടെ പറിച്ചെറിയാനാണ് വാട്ടര്‍മൊവെര് നിര്‍മ്മിച്ചത്.\nചിത്വന് നാഷണല് പാര്‍ക്കിലെ ബീഷസാര് എന്ന ഒക്സ്ബോ തടാകത്തിലാണ് യന്ത്രം ആദ്യമായി പരീക്ഷിച്ചത്. ബംഗാള് കടുവ, ഘരിയാല് മുതല, റൈനോ തുടങ്ങി വംശനാശ ഭീഷണി നേരിടുന്ന നിരവധി സസ്യ-ജന്തുജാലങ്ങളുടെ ആവാസവ്യവസ്ഥയാണ് 7900 ഏക്കര് വരുന്ന ഈ നീര്‍ത്തട പ്രദേശം.\nനീര്‍ത്തടങ്ങളിലും ജലാശയങ്ങളിലും വളരുന്ന കള കളയാന് ഈ യന്ത്രം ഏറെ ഉപകാരപ്രദമാകുമെന്നാണ് കരുതുന്നത്. ഹിമാലയന് പ്രവിശ്യയിലെ പൊഖാറ താഴ്വരയിലെ ഒന്‍പത് തടാകങ്ങള് ശുചീകരിക്കാന് ഡബ്ലിയു ഡബ്ലിയു എഫ് പദ്ധതിയിടുന്നുണ്ട്.\nഒക്സ്ബോ തടാകം : ഇംഗ്ലീഷിലെ U എന്ന അക്ഷരത്തിന്റെ ആകൃതിയിലുള്ള ജലാശയങ്ങളാണിവ. ധാരാളം വളവും തിരിവുമുള്ള നദികളുടെ നിരന്തരമായ ഒഴുക്കിന്റെ ഫലമായുണ്ടാകുന്ന ഈ ജലാശയങ്ങള് കാളക്കൊമ്പിനെ ഓര്‍മപ്പെടുത്തുന്നവയാണ്. ആ പേര് വന്നതും അതിനാലാണ്.


തിരുവനന്തപുരം: ഒരു ഓണക്കാല കച്ചവടത്തിന് കൂടി അവസരം നൽകിയ ശേഷം ഇരുപത് പഞ്ചനക്ഷത്ര ബാറുകൾ ഒഴികെ ഇപ്പോൾ പ്രവർത്തിക്കുന്ന 292 ബാറുകളും സെപ്‌തംബർ 12ന് പൂട്ടും. ഇതിന് മുന്നോടിയായി ലൈസൻസ് തിരിച്ചെടുക്കുന്നതായി കാട്ടി 15 ദിവസ കാലാവധിയുള്ള നോട്ടീസ് നാളെ ബാറുകൾക്ക് നൽകും. 418 ബാറുകൾ നേരത്തേ പൂട്ടിയിരുന്നു.\nപുതിയ മദ്യനയം നടപ്പാക്കുന്നത് ചർച്ച ചെയ്യാൻ ഇന്നലെ ചേർന്ന ഉന്നതതല യോഗത്തിനു ശേഷം എക്‌സൈസ് മന്ത്രി കെ. ബാബു വാർത്താസമ്മേളനത്തിൽ അറിയിച്ചതാണ് ഇക്കാര്യം. മതപരമായ കാര്യങ്ങൾക്ക് വീഞ്ഞുപയോഗിക്കുന്നത് വിലക്കില്ല.\nഎക്സൈസ് കമ്മിഷണർ നൽകുന്ന നോട്ടീസിന്റെ കാലയളവിൽ ബാറുകളുടെ മദ്യ സ്റ്റോക്ക് പരിമിതപ്പെടുത്തും. പൂട്ടുന്ന ദിവസം ബാറുകളിൽ ശേഷിക്കുന്ന മദ്യം ബിവറേജസ് കോർപറേഷൻ നൽകിയ വിലയ്ക്ക് തിരിച്ചെടുക്കും.\nബിയർ പാർലറുകളുടെ ലൈസൻസ് ഫീ4ലക്ഷത്തിൽ നിന്ന്5ലക്ഷമാക്കി ഉയർത്താൻ തീരുമാനിച്ചു. അപേക്ഷിക്കുന്നവർക്ക് ഇപ്പോൾ ലൈസൻസ് നൽകുന്നുണ്ട്. പൂട്ടുന്ന ബാറുകൾക്ക് ബിയർ പാർലർ വേണമെങ്കിൽ പുതിയ ലൈസൻസ് എടുക്കണം. പൂട്ടിയ ബാറുകളുടെ ലൈസൻസ് ഫീ പ്രവർത്തിച്ച ദിവസങ്ങൾക്ക് ആനുപാതികമായ തുക കുറച്ച് ബാക്കി തിരികെ നൽകും. 40 കോടി രൂപ ഇങ്ങനെ നൽകേണ്ടിവരുമെന്നാണ് കണക്ക്.\nപൂട്ടുന്ന ബാറുകളിലെ തൊഴിലാളികളുടെ പുനരധിവാസത്തിനും മദ്യ വിരുദ്ധ ബോധവത്കരണത്തിനുമായി മദ്യത്തിന്റെ വില്പന നികുതിക്ക്5ശതമാനം സെസ് ഏർപ്പെടുത്തും.\nബാറുകൾ തുടരാൻ സർക്കാരിന് താത്പര്യമില്ലാത്തതിനാൽ പൂട്ടേണ്ടി വരുമെന്ന കാഴ്ചപ്പാടോടെയാണ് എപ്പോൾ വേണമെങ്കിലും പൂട്ടാനും ലൈസൻസ് റദ്ദാക്കാനും കഴിയും വിധം ഏപ്രിൽ 12ന് ഇതിന്റെ ഉത്തരവിറക്കിയത്. അതുകൊണ്ടു തന്നെ നോട്ടീസ് നൽകാതെ ബാറുകൾ പൂട്ടാമായിരുന്നു. സർക്കാരിനു കിട്ടിയ നിയമോപദേശവും അങ്ങനെയായിരുന്നു. നോട്ടീസില്ലാതെ ബാറുകൾ പൂട്ടുന്നത് ഉടമകളെ സഹായിക്കാനാണെന്ന ആക്ഷേപം മൂലമാണ് വീണ്ടും നിയമോപദേശം തേടിയത്.\nനികുതി വകുപ്പ് സെക്രട്ടറി, നിയമകാര്യ സെക്രട്ടറി, എക്സൈസ് കമ്മിഷണർ എന്നിവർ ഇന്നലെ യോഗത്തിൽ പങ്കെടുത്തു.\n ആകെ ബാറുകൾ 732\n നേരത്തേ അടച്ചത് 418\nലൈസൻസ് പുതുക്കാത്തത് 2\nഫൈവ്സ്റ്റാർ ബാറുകൾ 20\n ഇനി പൂട്ടുന്നത് 292


Tovino Thomas: നീലവെളിച്ചത്തില് വൈക്കം മുഹമ്മദ് ബഷീറായി ടൊവിനോ – Kairali News | Kairali News Live\nTovino Thomas: നീലവെളിച്ചത്തില് വൈക്കം മുഹമ്മദ് ബഷീറായി ടൊവിനോ\nവൈക്കം മുഹമ്മദ് ബഷീറായി(Vaikkam Muhammad Basheer) ടൊവിനോ(Tovino Thomas) എത്തുന്നു. ആഷിക് അബു സംവിധാനം ചെയ്യുന്ന ‘നീലവെളിച്ചം'(Neelavelicham) എന്ന് ചിത്രത്തിലാണ് ടൊവിനോ ബഷീറായി എത്തുന്നത്. വൈക്കം മുഹമ്മദ് ബഷീറിന്റെ ഇതേ പേരിലുള്ള പ്രശസ്ത ചെറുകഥയെ ആസ്പദമാക്കി ഒരുക്കുന്ന ചിത്രമാണിത്. പ്രഖ്യാപന സമയം മുതല് ശ്രദ്ധനേടിയ ചിത്രത്തില് ബഷീറായി എത്തുന്നത് ടൊവിനോ ആണ്. ഇപ്പോഴിതാ ചിത്രത്തിന്റെ രണ്ടാം ഷെഡ്യൂളിന് തുടക്കം കുറിച്ചിരിക്കുകയാണ്. ആഷിഖ് അബുവാണ് ഇക്കാര്യം അറിയിച്ചത്.\nമോഷന് പോസ്റ്റര് പങ്കുവച്ചു കൊണ്ടാണ് സെക്കന്‍ഡ് ഷെഡ്യൂള് ആരംഭിക്കുന്ന കാര്യം ആഷിഖ് അബു അറിയിച്ചിരിക്കുന്നത്. ഈ വര്‍ഷം ഡിസംബറില് ചിത്രം പ്രേക്ഷകര്‍ക്ക് മുന്നിലെത്തും എന്നാണ് കരുതപ്പെടുന്നത്. പ്രേതബാധയുടെപേരില് കുപ്രസിദ്ധി നേടിയ ഒരു വീട്ടില് താമസിക്കേണ്ടിവരുന്ന ഒരു യുവകഥാകൃത്തിന്റെ അനുഭവങ്ങളാണ് നീലവെളിച്ചം എന്ന കഥ. കഥാനായകനും ആ വീടിനെ ആവേശിച്ചിരിക്കുന്നതെന്ന് വിശ്വസിക്കപ്പെടുന്ന പെണ്‍കുട്ടിയുടെ ആത്മാവിനുമിടയില് സംഭവിക്കുന്ന ബന്ധമാണ് കഥയുടെ പ്രമേയം.\nബഷീറിന്റെ കഥയെ ആസ്പദമാക്കിയുള്ള സിനിമയുടെ പശ്ചാത്തലം 1960കള് ആയിരിക്കും. കഥയെ അധികരിച്ചുള്ളതായിരിക്കുമ്പോള്‍ത്തന്നെ അത് സംവിധായകന്റെ വെര്‍ഷനും ആയിരിക്കും. അതേസമയം ‘നീലവെളിച്ചം’ നേരത്തേ സിനിമയായിട്ടുണ്ട്. ‘ഭാര്‍ഗ്ഗവീനിലയം’ എന്ന പേരില് എ വിന്‍സെന്റ് സംവിധാനം ചെയ്ത ചിത്രത്തിന് തിരക്കഥയൊരുക്കിയതും ബഷീര് തന്നെയായിരുന്നു. 1964ല് പുറത്തെത്തിയ ചിത്രത്തില് പ്രേംനസീര്, മധു, വിജയ നിര്‍മ്മല തുടങ്ങിയവരാണ് പ്രധാന കഥാപാത്രങ്ങളെ അവതരിപ്പിച്ചത്. ‘ഏകാന്തതയുടെ അപാരതീരം’ എന്നുതുടങ്ങുന്ന പ്രശസ്തഗാനം ഈ ചിത്രത്തിലേതാണ്. എം എസ് ബാബുരാജിന്റേതായിരുന്നു സംഗീതം. ചിത്രം തിയറ്ററുകളിലും വിജയം നേടിയിരുന്നു. നാരദനു ശേഷം ടൊവീനോ തോമസിനെ നായകനാക്കി ആഷിക് അബു സംവിധാനം ചെയ്യുന്ന ചിത്രമാണിത്.


അല്മായശബ്ദം: പാപദണ്ഡവിമോചന ഓഫറുകളും വില്പനകളും\nക്രയവിക്രയരംഗത്ത് ഇന്ന് അതിശക്തമായ കിടമത്സരങ്ങളാണ് നടക്കുന്നത്. അവനവന്റെ സാധനങ്ങള് കമ്പോളങ്ങളില് വിറ്റഴിക്കുന്നതിന് കച്ചവടക്കാര് കാണിക്കുന്ന വ്യഗ്രത അതിശക്തമാണ്. ഉപഭോക്താക്കളെ ആകര്‍ഷിക്കുവാന് പുതിയപുതിയ പരസ്യങ്ങളിറക്കുന്നു. അതുപോലെതന്നെ പലപല ഓഫറുകളും വാഗ്ദാനം ചെയ്യു ന്നു. ഓണം-ക്രിസ് മസ്-വിഷു ബംബറുകള്, (വിറ്റുതീര്‍ക്കല് കിഴിവുകള്)-ഇങ്ങനെ ഉപഭോക്താവിനെ ആകര്‍ഷിക്കുവാന് പറ്റിയ ഒരുപിടി ട്രിക്കുകള് കച്ചവടക്കാരുടെ കൈവശമു ണ്ട്. എന്നാല് ഈ ട്രിക്കുകളൊന്നും മതവിശ്വാസത്തില് പ്രയോഗിക്കുന്നത് ഒട്ടും ശരിയല്ല. ഇതു പറയുവാന് കാര ണം, കരുണയുടെ വര്‍ഷത്തില് പൂര്‍ണ്ണദണ്ഡവിമോചനം കിട്ടുമെന്ന വത്തിക്കാന്റെ ഓഫറാണ്.\nയേശുവിന്റെ ദര്‍ശനങ്ങളോട് ഏറെ ചേര്‍ന്നു നില് ക്കുന്ന, കത്തോലിക്കാസഭ കണ്ടിട്ടുള്ളവരില് വച്ചേറ്റവും പുണ്യപുരുഷനായ ഫ്രാന്‍സീസ് മാര്‍പ്പാപ്പായോടുള്ള എല്ലാവിധ സ്‌നേഹബഹുമാനങ്ങളും നിലനിര്‍ത്തി ക്കൊണ്ടുതന്നെയാണെങ്കിലും, കരുണയുടെ വര്‍ഷത്തിലെ പൂര്‍ണ്ണദണ്ഡവിമോചനത്തെപ്പറ്റി ഇവിടെ വിമര്‍ശനാത്മകമായ ഒരു ചിന്ത ഉയര്‍ന്നുവരുകയാണ്. ശരാശരി മനുഷ്യനെപ്പോലെ സ്ഥല-കാലപരിധിയില് ഒതുങ്ങാത്ത സര്‍വ്വശക്തനായ ദൈവത്തിന്റെ ദാനങ്ങള്‍ക്ക് സ്ഥല-കാലപരിധി നിശ്ചയിക്കുന്നതുതന്നെ തെറ്റായ ധാരണയാണ്. ക്രൈസ്തവവിശ്വാസപ്രകാരം പശ്ചാത്താപമാണ് പാപത്തിനു പരിഹാരം. അത് ഒരു മാനസികാവസ്ഥയുമാണ്. പാപം ചെയ്യുന്നവന് മനസ്താപമുണ്ടാകാം. എന്നാല് എപ്പോള് ഉണ്ടാകുമെന്നു പ്രവചിക്കുവാനോ ഉറപ്പുകൊടുക്കുവാനോ മനുഷ്യനു സാധ്യമല്ല.\nയേശുവിനൊപ്പം ക്രൂശിക്കപ്പെട്ട രണ്ടു കള്ളന്മാരില് യേശുവിന്റെ വലതു ഭാഗത്ത് ക്രൂശിക്കപ്പെട്ട കള്ളന് താന് ചെയ്തുപോയ പാപത്തെപ്പറ്റി ബോദ്ധ്യംവരുകയും, ശക്തമായി മനസ്തപിക്കുകയും ചെയ്തു. 'പറുദീസായില് നീ ചെല്ലു മ്പോള് എന്നെ ഓര്‍ക്കണമേ''എന്ന് യേശുവിനോട് അപേക്ഷിച്ചു. 'നീ എന്നോടുകൂടി ഇന്ന് പറുദീസായില് ഉണ്ടായിരിക്കു'മെന്ന് യേശു അവനോട് വാത്സല്യപൂര്‍വ്വം പറഞ്ഞ് അവനു പാപമോചനം നല്‍കി. ആദിമക്രൈസ്തവരെ വേട്ടയാടിക്കൊണ്ടിരുന്ന വി.പൗലോസിനോട് ഒരു പ്രത്യേക സന്ദര്‍ഭത്തില്, 'പൗലോസേ നീ എന്തിനാണ് എന്നെ വേദനിപ്പിക്കുന്നത്' എന്ന് അശരീരിയില് യേശു ചോദിച്ചു. ഇതു കേട്ട മാത്രയില് അദ്ദേഹം പശ്ചാത്താപവിവശനായി. ധൂര്‍ത്ത പുത്രന്റേതു മുതല് പല പശ്ചാത്താപകഥകളും ഉപമകളും പുതിയ നിയമത്തില് നമുക്കു കാണാം. ഇതൊക്കെ ഒറ്റപ്പെട്ട മനുഷ്യര്‍ക്ക്, ഒറ്റപ്പെട്ട സന്ദര്‍ഭങ്ങളില് സംഭവിച്ചതാണ്. സമയബന്ധിതമായി നടക്കേണ്ടതല്ല, മനസ്താപവും അതുവഴിയുള്ള ദണ്ഡവിമോചനവും എന്നര്‍ത്ഥം. ചെയ്തുപോയ പാപങ്ങളെ സംബന്ധിച്ച് മനസ്താപമുണ്ടാകുന്ന മുറയ്ക്ക് പാപപ്പൊറുതിയുമുണ്ടാകുന്നു. അതുകൊണ്ട് സ്ഥല-കാലപരിധിയില് ഒതുക്കിനിര്‍ത്തി മനസ് താപത്തെയും പാപദണ്ഡവിമോചനത്തെയും വ്യവഹരിക്കുവാന് പറ്റില്ല. അതുകൊണ്ടാണ് മാര്‍ക്കറ്റ് സംസ്‌കാരത്തിലെന്നപോലെ, ദണ്ഡവിമോചനത്തിന് ഓഫര് വയ്ക്കരുതെന്ന് പറയുന്നത്.\nഗര്‍ഭഛിദ്രപാപത്തിന്റെ ദണ്ഡവിമോചനമാണ് പ്രധാനമായും കാരുണ്യവര്‍ഷംകൊണ്ട് ഉദ്ദേശിക്കുന്നത്. ഗര്‍ഭഛിദ്രപാപം സാധാരണ പാപത്തില്‍നിന്നും ഏറെ ഗുരുതരമായിട്ടാണ് സഭ കണക്കാക്കുന്നത്. അടുത്തകാലംവരെ ഗര്‍ഭഛിദ്രപാപങ്ങള്‍ക്ക് കുമ്പസാരംവഴി പൊറുതികൊടുക്കുന്നതിനുള്ള അധികാരം മെത്രാന്‍മാര്‍ക്കുമാത്രമായി പരിമിതപ്പെടുത്തിയിരുന്നു. എന്നാല് ഇന്ന് ഫ്രാന്‍സീസ് മാര്‍പ്പാപ്പാ ഇതിന് തിരുത്തലുണ്ടാക്കി വൈദികര്‍ക്കും ഈ അധികാരം നല്‍കി. അത്രയും നല്ലത്. സഭ, പാപങ്ങളെ രണ്ടുതരമായി തരംതിരിച്ചിരിക്കുന്നു. 1-പാപദോഷം, 2-ചാവുദോഷം. ഒന്നാമത്തേത് ശക്തികുറഞ്ഞത്, രണ്ടാമത്തേത് കൂടിയതും. സാധാരണ ചാവുദോഷേത്തക്കാളും കൂടിയ പാപമാണ് ഭ്രൂണഹത്യ. അതുകൊണ്ടാണല്ലോ സാധാരണ വൈദികരുടെയടുത്തുള്ള കുമ്പസാരംകൊണ്ടുപോലും പൊറുക്കപ്പെടാത്ത പാപമായി ഇന്നലെവരെയും ഇത് കണക്കാക്കപ്പെട്ടിരുന്നത്.\nഇതേപോലുള്ള പാപദണ്ഡവിമോചന പ്രഖ്യാപനങ്ങള്‍മൂലം മുമ്പും സഭയ്ക്കു വലിയ അപചയങ്ങളും മൂല്യശോഷണങ്ങളും സംഭവിച്ചിട്ടുണ്ട്.\nപാപങ്ങളുടെ വലിപ്പച്ചെറുപ്പമനുസരിച്ചു പ്രത്യേകം നിരക്കുകള്‍വച്ച് പാപപ്പൊറുതി നല്‍കുകയും, പാപികള്‍ക്ക് അതിനുള്ള പ്രത്യേകം സര്‍ട്ടിഫിക്കറ്റുകള് കൊടുത്ത് ധനസമ്പാദനം നടത്തുകയും ചെയ്തിരുന്നു, സഭ. 1022-ല് ബനഡിക്റ്റ് എട്ടാമന് മാര്‍പ്പാപ്പാ ഇതിനുവേണ്ടി പാപപരിഹാരപത്രം എന്ന ഒരു സര്‍ട്ടിഫിക്കറ്റ് വിതരണം നടത്തി പണം വാരിക്കൂട്ടി. മരിച്ചയാളിന്റെ ശവമഞ്ചത്തില്, ശവശരീരത്തിന്റെ തലയുടെ വലതുഭാഗത്ത് മേല്‍പ്പറഞ്ഞ സര്‍ട്ടിഫിക്കറ്റ് വച്ചു സംസ്‌കാരം നടത്തിയിരുന്ന ഒരു കാലമുണ്ടായിരുന്നു. ഇതുകൊണ്ട് ശുദ്ധീകരണസ്ഥലത്തിലെ തീച്ചൂളയില്‍നിന്ന് ശിക്ഷയുടെ കാലാവധിക്കുമുന്‍പേ സ്വര്‍ഗ്ഗത്തിലെത്തിച്ചേരാമെന്ന ഒരു വിശ്വാസവും പ്രചരിപ്പിച്ചു. കുപ്രസിദ്ധമായ കുരിശുയുദ്ധത്തില് പങ്കെടുത്ത് കൊല്ലപ്പെടുന്നവരുടെ ആത്മാക്കള്‍ക്ക് പാപദണ്ഡവിമോചനം കൊടുത്തുകൊണ്ടുള്ള ഒരു പ്രഖ്യാപനം 1095-ല് ഉര്‍ബന് രണ്ടാമന് മാര്‍പ്പാപ്പാ നടത്തി. 1517-ല് 10-ാം ലിയോ മാര്‍പ്പാപ്പാ വി.പത്രോസിന്റെ ദേവാലയത്തിന് പത്രാസുകൂട്ടുന്നതിനുവേണ്ടി ധനസഹായം ചെയ്യുന്നവര്‍ക്ക് പ്രത്യേക ദണ്ഡവിമോചനം ലഭിക്കുമെന്ന് പ്രഖ്യാപിച്ചു. ഈ പാപദണ്ഡവിമോചനത്തിന് അനുകൂലമായ ഒരു ദൈവശാസ്ത്രം കണ്ടുപിടിച്ച് വിശദീകരിക്കാനും പ്രചാരണം നടത്താനുമായി ജോണ് ടൈറ്റലസ് എന്ന ഒരു ഡൊമിനിക്കന് സന്ന്യാസിയെ ചുമതലപ്പെടുത്തുകയും ചെയ്തു. അന്ധവിശ്വാസവും അഴിമതിയും നിറഞ്ഞുനില്‍ക്കുന്ന പാപദണ്ഡവിമോചനമെന്ന തിന്മക്കെതിരെ അന്ന് മാര്‍ട്ടിന് ലൂഥര് എന്ന മത പണ്ഡിതന് രംഗത്തുവന്നു. ദണ്ഡവിമോചന വില്‍പ്പന തിന്മയാണെന്ന് അദ്ദേഹം എഴുതിയും പ്രസംഗിച്ചും പ്രചാരണം നടത്തിയും വിശ്വാസികളെ ബോധവാന്മാരാക്കി. അനുകൂലികള് ഏറെയുണ്ടായി. സഭ രണ്ടായി പിളര്‍ന്നു. പ്രൊട്ടസ്റ്റന്റു മതമുണ്ടായി.\nഇത്രയുമൊക്കെയായിട്ടും, ഇന്നും ദണ്ഡവിമോചനക്കച്ചവടം പരിഷ്‌ക്കരിച്ച പതിപ്പില് സഭാവേദികളില് അരങ്ങേറുന്നു! ശുദ്ധീകരണസ്ഥലത്തിലെ ആത്മാക്കള്‍ക്കു നിത്യശാന്തി കിട്ടുന്നതിന് ഇവിടെ പുരോഹിതര്‍ക്ക് പറഞ്ഞു ബോധിച്ച പണം കൊടുത്ത് പൂജകള് നടത്തിയാല്‍മതി എന്ന ദൈവശാസ്ത്രം ഇന്നും സഭയില് തുടരുന്നു. അതിന്റെപേരില് ധനസമ്പാദനം നടത്തുന്നു. ഇങ്ങനെ പുരോഹിതര് നിരക്കുവച്ച് പണംവാങ്ങി പൂജകള് നടത്തുന്നത് പാപമാണെന്ന് ഫ്രാന്‍സീസ് പാപ്പാ പറഞ്ഞു. വൈദികപാപമെന്ന് അതിനെ വിശേഷിപ്പിക്കുകകൂടി ചെയ്തു, അദ്ദേഹം. പക്ഷേ, ആരു കേള്‍ക്കാന്?\nഏറ്റവും പുതുതായി രംഗത്തുവന്ന വിചിത്രമായ ഒരു ദണ്ഡവിമോചനക്കഥ 'അബോര്‍ഷന് കൊന്ത'യുടേതാണ്. ഈ കൊന്തയ്ക്ക് സഭയുടെ ഔദ്യോഗികഅംഗീകാരമില്ലെങ്കിലും, ധ്യാനകേന്ദ്രങ്ങളിലുംമറ്റും ഇത് പ്രചരിപ്പിക്കുന്നുണ്ട്. ഹോളി ലൗ മിനിസ്ട്രീസ്'(Holy Love Ministries) എന്ന സംഘടനയുടെ നേതൃത്വത്തിലാണ് 'അബോര്‍ഷന് കൊന്ത' പ്രചരിപ്പിക്കുന്നത്. അബോര്‍ഷന്റെ പേരിലുണ്ടാകുന്ന ദൈവശിക്ഷകള് ഏറെ ഭയാനകവും ഭീതിദവുമാണെന്നു പ്രചരിപ്പിക്കുന്നു, ഈ സംഘടനയിലുള്ളവര്. അബോര്‍ഷന് ചെയ്യപ്പെടുന്ന ശിശുക്കള് മാമ്മോദീസാ കിട്ടാതെ മരിക്കുന്നു. ഇവരുടെ ആത്മാക്കള്‍ക്ക് സ്വര്‍ഗ്ഗത്തില് പ്രവേശനമില്ല. അതിനാല് അവരുടെ ആത്മാക്കള് അവരുടെ അമ്മയെ ചുറ്റിപ്പറ്റിനില്‍ക്കും. ഈ ആത്മാക്കള് രോഗവും കുടുംബകലഹവും സാമ്പത്തികത്തകര് ച്ചയുമൊക്കെ കുടുംബത്തില് കൊണ്ടുവരുമെന്ന, പേടിപ്പിക്കുന്നതും വികലവുമായ വിശ്വാസമാണിവിടെ അവതരിപ്പിക്കുന്നത്. ചില ധ്യാനകേന്ദ്രങ്ങളിലാണ്, പ്രത്യേകിച്ച് അവിടെ നടക്കുന്ന കൗണ്‍സലിങ്ങിലാണ്, ഇതൊക്കെ സമര്‍ത്ഥമായി പ്രചരിപ്പിക്കുന്നത്.\n1985-മുതല് 'മൗറിന് സ്വനികയ്ല്'എന്ന അമേരിക്കന് വനിതയ്ക്ക് യേശുവും പരിശുദ്ധ അമ്മയും പലപ്പോഴും പ്രത്യക്ഷപ്പെട്ടുകൊണ്ട് ഇവരെ ചില ദൗത്യങ്ങള് ഏല്‍പ്പിച്ചിരുന്നു. ഇതെല്ലാം പുസ്തകങ്ങളിലായി പ്രസിദ്ധീ കരിച്ചിട്ടുമുണ്ട്. ഈ ദൗത്യങ്ങള് പ്രാവര്‍ത്തികമാക്കാന് കത്തോലിക്കാ സഭയ്ക്കു സാധിക്കുന്നില്ല. അതുകൊണ്ടാണ് ധ്യാനപ്രസംഗത്തിനിടയ്ക്ക് ഈ സംഘടനയുടെ അനുഭാവി കളായ ധ്യാനഗുരുക്കന്മാര് ഇതൊക്കെ പ്രചരിപ്പിക്കുന്നത്. ഈ കൊന്ത മൗറിനും കൂട്ടരും 2001-മുതല് നിര്‍മ്മിച്ചു വിതരണം ചെയ്യുന്നുണ്ട്. ഈ കൊന്ത കാണിക്കുവാന് വേണ്ടിത്തന്നെ മൗറിന് മാതാവു പ്രത്യക്ഷപ്പെട്ടുവത്രെ! കൊന്ത ആകാശ ത്തില് കാണപ്പെട്ടു. മാതാവ് ആ അവസരത്തില് പറഞ്ഞു:'''ഇതു കാണിച്ചുതരുവാനാണ് ഞാന് വന്നിരിക്കുന്നത്.'' 'ഹോളി ലൗ മിനിസ്ട്രീസ്' എന്ന സംഘടനയാണ് ഇക്കാര്യങ്ങളെല്ലാം വെളിപ്പെടുത്തുന്നത്. അബോര്‍ഷന് നടത്തിയതിന്റെ പാപം നിരന്തരമായ പ്രാര്‍ത്ഥനകൊണ്ടുമാത്രമേ തീരുക യുള്ളു. അതിന് ഈ കൊന്ത വാങ്ങി പ്രത്യേക അമ്പത്തിമൂന്നുമണി ജപം ചൊല്ലണം. കൊന്ത രഹസ്യമായി സൂക്ഷിക്കണം. ഈ കൊന്ത ആരെ ങ്കിലും കണ്ടാല് ഇതുപയോഗിക്കുന്ന സ്ത്രീ അബോര്‍ഷന് ചെയ്തവളാണെന്നുവരും. അതിനാല് അതീവരഹസ്യമായി സൂക്ഷിക്കണം. അതുപോലെ തന്നെ ഇത് ഒരു വൈദികനെക്കൊണ്ട് വെഞ്ചരിപ്പിക്കണം. ഈ കൊന്തയുടെ രൂപത്തിനും പ്രത്യേക തയുണ്ട്. കൊന്തയുടെ ഓരോ മണികള്‍ക്കുള്ളിലും മനുഷ്യഭ്രൂണത്തിന്റെ ആകൃതിയിലുള്ള വെളുത്ത വസ്തുക്കള് ഉള്ളടക്കം ചെയ്തിരിക്കുന്നു. ഇങ്ങനെയൊക്കെയാണ് 'ഹോളി ലൗ മിനിസ്ട്രി'യുടെ പുസ്തകത്തിലെ വിവരങ്ങള്. ('അബോര്‍ഷന് കൊന്ത'യുടെ ജുഗുപ്‌സാവഹമായ വിവരണങ്ങള് 2015-ആഗസ്റ്റ് 15-ലെ 'നസ്രാണി ദീപം''മാസികയില് വിവരിച്ചിട്ടുണ്ട്).\nഇങ്ങനെ പാപങ്ങളെപ്പറ്റിയും പാപദണ്ഡ വിമോചനങ്ങളെപ്പറ്റിയും വികലമായ പല പഠനങ്ങളും വെളിപ്പെടുത്തലുകളും ആധികാരികസഭ അറിഞ്ഞോ അറിയാതെയോ നടന്നുവരുന്നു. പണം വാങ്ങി പൂജാകര്‍മ്മങ്ങള് നടത്തുന്നത് വൈദികപാപമാണെന്ന്'സഭാതലവനായ മാര്‍പ്പാപ്പാ പറഞ്ഞിട്ടുപോലും, പണക്കൊതിയന്മാരായ പുരോഹിതര് അതൊന്നും കേട്ടതായി ഭാവിക്കുന്നില്ല, അനുസരിക്കുന്നുമില്ല. അതുകൊണ്ട് പാപമാണെന്ന് വ്യക്തമായി അറിഞ്ഞിട്ടും മഹാപുരോഹിതന് പറഞ്ഞിട്ടും പണത്തിനുവേണ്ടി തെറ്റുകള്‍തന്നെ ആവര്‍ത്തിച്ചുകൊണ്ടിരിക്കുന്ന ഇന്നത്തെ പുരോഹിതര്‍ക്ക് വിശ്വാസികളെ നയിക്കുവാന് അര്‍ഹതയില്ല. ഏതായാലും ദണ്ഡവിമോചനത്തിന്റെ പേരില് ഇന്നലെകളില് സഭ നടത്തിയ പാപങ്ങള് ഇനിയും തുടരാതിരിക്കുവാന് വിശ്വാസികള് ജാഗരൂകരായിരിക്കണം. പാപദണ്ഡ വിമോചന ഓഫറുകളും, കച്ചവടവും നിരാകരിക്കണം.\nPosted by jos antony at 9:58 PM\nsamuel koodal June 29, 2016 at 8:15 AM\n"പാപദണ്ഡവിമോചന ഓഫറുകളും വില്പനകളും" എന്ന ശ്രീ.റ്റി.റ്റി.മാത്യു, തകടിയേല് 'അല്മായ ശബ്ദത്തിൽ' എഴുതിയ ഈ ലേഖനം ഒരുവട്ടം വായിച്ചാല് ക്രിസ്ത്യാനി, നിന്നെ തലമുറകളായി പുരോഹിതമതങ്ങൾ എത്രമാത്രം ഊളന്മാരാക്കി എന്നു മനസിലാകും! "ക്രൈസ്തവവിശ്വാസപ്രകാരം പശ്ചാത്താപമാണ് പാപത്തിനു പരിഹാരം. അത് ഒരു മാനസികാവസ്ഥയുമാണ്. പാപം ചെയ്യുന്നവന് മനസ്താപമുണ്ടാകാം" പക്ഷെ പാപമെന്ന കർമ്മം ച്യ്തവൻ അതിന്റെ 'റിസൾട് 'കർമ്മഫലം അനുഭവിച്ചേ മതിയാകൂ ! പള്ളിക്കൂടത്തിൽ ,നാലിന്റെ കൂടെ മൂന്നു ചേർന്നാൽ ഏഴു , എന്നതിനുപകരം കുട്ടി എട്ടാക്കിയാലോ ആറാക്കിയാലോ സാറ് കുട്ടിയെ തല്ലും! പക്ഷെ പള്ളിയിലോ, ഒരു പരമനാറി മഹാപാപികത്തനാർ 'പാപമോചനം' കൊടുക്കുമത്രേ ! കത്തനാർക്കീ ഉത്തരക്കടലാസ് തിരുത്തുന്ന 'ക്രിമിനൽ' പണിക്കു കൈക്കൂലിയായി കൂദാശപ്പണം പാപി കൊടുത്താൽ മതി; ബേഷ്! "കത്തോലിക്കാസഭയിലെ 'അബോര്‍ഷന് കൊന്ത'അതിലും വിചിത്രം! ഏറ്റവും പുതുതായി രംഗത്തുവന്ന വിചിത്രമായ ദണ്ഡവിമോചനക്കഥ 'അബോര്‍ഷന് കൊന്ത' യുടേതാണ്.! " "പണം വാങ്ങി പൂജാകര്‍മ്മങ്ങള് നടത്തുന്നത് വൈദികപാപമാണെന്ന്'സഭാതലവനായ മാര്‍പ്പാപ്പാ പറഞ്ഞിട്ടുപോലും, പണക്കൊതിയന്മാരായ പുരോഹിതര് അതൊന്നും കേട്ടതായി ഭാവിക്കുന്നില്ല, അനുസരിക്കുന്നുമില്ല. അതുകൊണ്ട് പാപമാണെന്ന് വ്യക്തമായി അറിഞ്ഞിട്ടും മഹാപുരോഹിതന് പറഞ്ഞിട്ടും പണത്തിനുവേണ്ടി തെറ്റുകള്‍തന്നെ ആവര്‍ത്തിച്ചുകൊണ്ടിരിക്കുന്ന ഇന്നത്തെ പുരോഹിതര്‍ക്ക് വിശ്വാസികളെ നയിക്കുവാന് അര്‍ഹതയില്ല. ഏതായാലും ദണ്ഡവിമോചനത്തിന്റെ പേരില് ഇന്നലെകളില് സഭ നടത്തിയ പാപങ്ങള് ഇനിയും തുടരാതിരിക്കുവാന് വിശ്വാസികള് ജാഗരൂകരായിരിക്കണം. പാപദണ്ഡ വിമോചന ഓഫറുകളും, കച്ചവടവും നിരാകരിക്കണം." ഇനിയെങ്കിലും കർത്താവിനെ അനുസരിച്ച് "പ്രാർത്ഥിക്കാൻ പള്ളിയിൽ പോകരുതേ"...\n"പാപങ്ങളുടെ വലിപ്പച്ചെറുപ്പമനുസരിച്ചു പ്രത്യേകം നിരക്കുകള്‍വച്ച് പാപപ്പൊറുതി നല്‍കുകയും, പാപികള്‍ക്ക് അതിനുള്ള പ്രത്യേകം സര്‍ട്ടിഫിക്കറ്റുകള് കൊടുത്ത് ധനസമ്പാദനം നടത്തുകയും ചെയ്തിരുന്നു, സഭ. 1022-ല് ബനഡിക്റ്റ് എട്ടാമന് മാര്‍പ്പാപ്പാ ഇതിനുവേണ്ടി പാപപരിഹാരപത്രം എന്ന ഒരു സര്‍ട്ടിഫിക്കറ്റ് വിതരണം നടത്തി പണം വാരിക്കൂട്ടി. മരിച്ചയാളിന്റെ ശവമഞ്ചത്തില്, ശവശരീരത്തിന്റെ തലയുടെ വലതുഭാഗത്ത് മേല്‍പ്പറഞ്ഞ സര്‍ട്ടിഫിക്കറ്റ് വച്ചു സംസ്‌കാരം നടത്തിയിരുന്ന ഒരു കാലമുണ്ടായിരുന്നു. ഇതുകൊണ്ട് ശുദ്ധീകരണസ്ഥലത്തിലെ തീച്ചൂളയില്‍നിന്ന് ശിക്ഷയുടെ കാലാവധിക്കുമുന്‍പേ സ്വര്‍ഗ്ഗത്തിലെത്തിച്ചേരാമെന്ന ഒരു വിശ്വാസവും പ്രചരിപ്പിച്ചു. കുപ്രസിദ്ധമായ കുരിശുയുദ്ധത്തില് പങ്കെടുത്ത് കൊല്ലപ്പെടുന്നവരുടെ ആത്മാക്കള്‍ക്ക് പാപദണ്ഡവിമോചനം കൊടുത്തുകൊണ്ടുള്ള ഒരു പ്രഖ്യാപനം 1095-ല് ഉര്‍ബന് രണ്ടാമന് മാര്‍പ്പാപ്പാ നടത്തി. 1517-ല് 10-ാം ലിയോ മാര്‍പ്പാപ്പാ വി.പത്രോസിന്റെ ദേവാലയത്തിന് പത്രാസുകൂട്ടുന്നതിനുവേണ്ടി ധനസഹായം ചെയ്യുന്നവര്‍ക്ക് പ്രത്യേക ദണ്ഡവിമോചനം ലഭിക്കുമെന്ന് പ്രഖ്യാപിച്ചു. ഈ പാപദണ്ഡവിമോചനത്തിന് അനുകൂലമായ ഒരു ദൈവശാസ്ത്രം കണ്ടുപിടിച്ച് വിശദീകരിക്കാനും പ്രചാരണം നടത്താനുമായി ജോണ് ടൈറ്റലസ് എന്ന ഒരു ഡൊമിനിക്കന് സന്ന്യാസിയെ ചുമതലപ്പെടുത്തുകയും ചെയ്തു. അന്ധവിശ്വാസവും അഴിമതിയും നിറഞ്ഞുനില്‍ക്കുന്ന പാപദണ്ഡവിമോചനമെന്ന തിന്മക്കെതിരെ അന്ന് മാര്‍ട്ടിന് ലൂഥര് എന്ന മത പണ്ഡിതന് രംഗത്തുവന്നു. ദണ്ഡവിമോചന വില്‍പ്പന തിന്മയാണെന്ന് അദ്ദേഹം എഴുതിയും പ്രസംഗിച്ചും പ്രചാരണം നടത്തിയും വിശ്വാസികളെ ബോധവാന്മാരാക്കി. അനുകൂലികള് ഏറെയുണ്ടായി. സഭ രണ്ടായി പിളര്‍ന്നു. പ്രൊട്ടസ്റ്റന്റു മതമുണ്ടായി." . പുരോഹിതരെന്ന ഈ വിചിത്ര ജീവികൾ എല്ലാമതത്തിലും ഈ മാതിരി കുതന്ത്രങ്ങൾ മെനഞ്ഞു ജനത്തെ ചൂഷണം ചെയ്യുന്നത് കണ്ടു മനം മടുത്തവരാണ് കുരിശിൽ തൂങ്ങിയവനും വെടിയേറ്റവനും ഒക്കെ കാലം ച്യ്തത് ! ഈയിടെ എന്നെ പഞ്ഞിക്കിടും വകവരുത്തും എന്നു ഒരു കുട്ടിമെത്രാൻ ഭീഷണിപ്പെടുത്തിയതുപോലെ , ഈ ലേഖകന് കത്തോലിക്കാ മെത്രാന്മാർ എട്ടിന്റെ പണികൊടുക്കുമോ ആവോ? ഒരുനാൾ ഇവരുടെ അനീതി ഇവരോട് പകരം ചോദിക്കും! സത്യത്തെ നിങ്ങൾ എത്രകാലം മൂടിവയ്ക്കും പുരോഹിതാ? "സത്യമേവജയതേ"..\nഒരു മതത്തിന്റെ നാള്‍വഴി II\nMother Theresa: saint or sinner?\nമതവും രാഷ്ട്രീയവും സംഘടിതമാകുമ്പോള്\nതിരഞ്ഞെടുപ്പു പ്രചാരണത്തില് അഡ്വ. ഇന്ദുലേഖയ്‌ക്കൊ...\n"മെത്രാൻ സൈന്യം "\nമദർ തെരേസായുടെ വിശുദ്ധിയും അധാർമ്മിക പ്രവൃത്തികളും...\nവരുന്നൂ വള്ളിക്കെട്ടു മാതാവ് !\n'യോഗ'യെ ശാസ്ത്രീയമായി വിശദീകരിക്കാം\n‘പാവങ്ങ’ളിലെ മെത്രാനെപ്പോലൊരു മെത്രാന്!!\nപള്ളിക്കകത്ത് അമ്പലം; താമസിയാതെ മുസ്ലിംപള്ളിയും പ്...\n"ഈശ്വരോ രക്ഷത് "\nസഭകളുടെ നാഥൻ ക്രിസ്തുവാകട്ടെ ഇനിയെങ്കിലും !\nമാമോദിസ മുങ്ങിയ പള്ളിയില് തന്നെ അടക്കണമെന്നത് നടന...\nദൈവം ഉറങ്ങുന്ന ദേവാലയങ്ങൾ !\nനീതിക്കുവേണ്ടിയുള്ള എന്റെ പോരാട്ടം\nകത്തോലിക്കാസഭ സ്പിരിറ്റ് ഇന് ജീസസ് എന്ന സംഘടനയെ ന...\nബിഷപ്പ് മുരിക്കനും മതം മറന്നുപോയ വൃക്കകളും\nഒരു മതത്തിന്റെ നാള്‍വഴി!


അമിത ഭാരം കയറ്റിയതിന് പിഴയിട്ടു; പ്രതിഷേധിച്ച് ആത്മഹത്യക്ക് ശ്രമിച്ച് ടിപ്പര് ലോറി ഡ്രൈവര് | tipper lorry driver suicide attempt in kozhikode\nഅമിത ഭാരം കയറ്റിയതിന് പിഴയിട്ടു; പ്രതിഷേധിച്ച് ആത്മഹത്യക്ക് ശ്രമിച്ച് ടിപ്പര് ലോറി ഡ്രൈവര്\nഓപ്പറേഷന‍് വാള് സ്റ്റോണ് എന്ന പേരില് വിജിലന്‍സ് സംസ്ഥാനവ്യാപകമായി നടത്തിയ പരിശോധനയിലാണ് ഇര്‍ഷാദിന്‍റെ വാഹനം പിടികൂടുന്നത്. ജിയോളജി അനുവദിച്ച 8.5 ടണ്ണിലധികം കല്ല് കയറ്റിയതിനാലായിരുന്നു നടപടി.\nKozhikode, First Published Oct 9, 2020, 9:55 PM IST\nകോഴിക്കോട്: ജീവനൊടുക്കുമെന്ന് ഫേസ്ബുക്കിലൂടെ ഭീക്ഷണി മുഴക്കിയ ശേഷം കോഴിക്കോട് മുക്കത്ത് ടിപ്പര് ലോറി ഡ്രൈവര് ആത്മഹത്യക്ക് ശ്രമിച്ചു. അമിത ഭാരം കയറ്റിയ ടിപ്പര്‍ലോറിക്ക് പിഴ ചുമത്തിയതില് പ്രതിഷേധിച്ചാണ് ആത്മഹത്യ ശ്രമം. നാട്ടുകാര് സ്വകാര്യ മെഡിക്കല് കോളേജ് ആശുപത്രിയില് പ്രവേശിപ്പിച്ച മുഹമ്മദ് ഇര്‍ഷാദ് അപകട നില തരണം ചെയ്തു.\nഫേസ്ബുക്കിലൂടെ ഭീക്ഷണി മുഴക്കിയ ശേഷമാണ് നെല്ലിക്കാ പറമ്പ് സ്വദേശിയായ മുഹമ്മദ് ഇര്‍ഷാദ് വിഷം കഴിച്ച് ആത്മഹത്യക്ക് ശ്രമിച്ചത്. ഫേസ്ബുക്ക് ലൈവ് കണ്ട് ഓടിയെത്തിയ സുഹൃത്തുക്കള് ഉടനെ ആശുപത്രിയിലെത്തിച്ചതിനാല് ജീവന് രക്ഷിക്കാനായി. ഓപ്പറേഷന‍് വാള് സ്റ്റോണ് എന്ന പേരില് വിജിലന്‍സ് സംസ്ഥാനവ്യാപകമായി നടത്തിയ പരിശോധനയിലാണ് ഇര്‍ഷാദിന്‍റെ വാഹനം പിടികൂടുന്നത്. ജിയോളജി അനുവദിച്ച 8.5 ടണ്ണിലധികം കല്ല് കയറ്റിയതിനാലായിരുന്നു നടപടി. ഇര്‍ഷാദിന്‍റേതടക്കം പതിനൊന്ന് ലോറികളില് ക്രമക്കേട് കണ്ടെത്തിയിരുന്നു.\nവിജിലന്‍സിന്‍റെ ശുപാര്‍ശ പ്രകാരം ജിയോളജി വകുപ്പാണ് പിഴ ചുമത്തിയത്. ക്രമക്കേട് കണ്ടെത്തിയതിനാലാണ് പിഴ ചുമത്തിയെന്നും പൊലീസിന്‍റെ ഭാഗത്ത് വീഴ്ച്ച സംഭവിച്ചിട്ടില്ലെന്നുമാണ് വിജിലന്‍സ് സ്പെഷ്യല് സെല് ഡിവൈഎസ്പി പി ജി ജോണ്‍സന്‍റെ വിശദീകരണം.\nLast Updated Oct 9, 2020, 11:13 PM IST\nടിപ്പര് ലോറി ഡ്രൈവര്